"Kalau Ada Rezeki, Kalau Tiada Tak Apa"

Sebagai peneraju watak utama filem Paskal, Hairul Azreen tidak kisah andai tidak menerima bonus biarpun selepas kejayaan filem itu mencatat kutipan sebanyak 30 Juta. Bagi Hairul, mendukung watak utama dalam filem itu sudah pun memadai.

“Saya tak tahu fasal bonus. Tapi bagi saya, bonus ini merupakan hadiah dan kalau ada, itu namanya rezeki untuk kami. Tapi saya tak kisah sekiranya tiada bonus yang diberikan. Untuk saya, dapat watak utama dalam filem itu pun dah cukup gembira,” katanya.

Terdahulu pengarah filem tersebut, Adrian Teh memaklumkan produksi Asia tropical Films masih belum memutuskan keputusan untuk memberikan bonus kepada barisan pelakon, dan perlu brebincang terlebih dahulu.

Selain Hairul, filem itu turut dibintangi oleh Ammar Alfian, Henley Hii, Taufiq Hanafi, Gambit Saifullah, Hafizul Kamal, Theebaan G, Amerul Afendi dan Jasmine Suraya Chin. (rtky/w)


Kilafairy Nafi Tweet Ditujukan Pada Nelydia Senrose

Baru-baru ini, jika anda selalu mengikuti perkembangan Nelydia Senrose, pastinya anda akan mengetahui bahawa kini selebriti tersebut berada di Dubai. Antara salah satu aktiviti Nelydia di Dubai ialah meluangkan masa bersama ikan lumba-lumba.

Tidak dapat dinafikan bahawa bukan semua daripada kita suka untuk melihat haiwan dijadikan bahan pameran dan dilatih untuk melakukan sesuatu agar manusia terhibur.

Sementara itu, bagi Klifairy, haiwan sepatutnya dibiarkan bebas di habitat asal mereka. Malah Kilafairy turut memuatnaik status di Twitter berkaitan dengan haiwan.

Bagaimanapun, ada sesetengah netizen menyatakan bahawa tweet tersebut ditujukan kepada Nelydia manakala bagi Kila pula, ia adalah berkaitan dengan video badak sumbu yang sedang tular di laman sosial.

Malah katanya di laman Twitter lagi, dia sangat memperjuangkan hak haiwan dan jangan sesekali mempermainkan perkara tersebut. (rtky/s)


Raf Yaakob Ikut Jejak Abang Bersanding Semula

Jika baru-baru ini, Fazley Yaakob baru saja kembali bersanding semula dengan isteri tercinta, nampaknya adik kepada penyanyi iaitu Raf Yaakob turut sama akan bersanding semula. Perkara tersebut dikongsikan Raf melalui akaun Instagram miliknya. Namun menurut Raf, persanding tersebut adalah di atas kehendak anak-anaknya. Wah begitu ya.

Jika diikutkan perkongsian Raf, anaknya iaitu Chanela dan juga Raden Ahmad Rayyan tidak dapat menyaksikan majlis perkahwinan mereka sebelum ini. Malah, lokasi persandingan semula mereka nanti harus mempunyai kolam renang sebab nanti senang untuk anak-anak mereka bermandi manda.

Menyatakan bahawa majlis persandingan tersebut boleh diadakan, Raf dalam masa yang sama menyatakan bahawa perkara tersebut dapat dilaksanakan sebaiknya selepas isteri tercinta, Mawar Rashid telah selamat melahirkan anak hasil perkongsian mereka nanti.

“Saya kata boleh, selepas mummy Rose melahirkan adik awak (mungkin ulang tahun perkahwinan yang ke 10),” kongsinya. Apa pun, semoga segala semua persiapan pasangan ini menyambut kelahiran cahaya mata mahu pun persandingan ini akan berjalan lancar. Bagi yang ingin bersanding semula, sila tanya anak anda, manalah tahu jika mereka juga ingin melihat anda dan pasangan kembali naik pelamin, bukan? (rtky/s)


Zarina Anjoulie Dedah Natasha Hudson Curang Dengan Bekas Suami?

Menerusi kemaskini di Instagram yang kini sudah dipadam, Zarina Anjoulie mendedahkan kisah rumah tangga seorang selebriti yang kini sudah berpisah tetapi punca penceraian mereka masih tidak diketahui.

Zarina Anjoulie mendakwa yang Natasha Hudson pernah curang dengan bekas suaminya, Carleed Khaza sehingga pasangan itu memutuskan untuk bercerai beberapa bulan yang lalu.

Dalam pendedahan yang sama, Zarina Anjoulie mendakwa yang Natasha Hudson kini sudah menemui pengganti dan bakal melangsungkan perkahwinan tidak lama lagi.

Natasha Hudson dalam perkembangan terbaru mengatakan yang beliau kini sudah memulakan hidup baru di Kelantan kerana sudah puas menetap di ibu kota besar.

Ini bukan merupakan pendedahan pertama tentang kisah rakan artis lain yang dibuat Zarina Anjoulie namun kita tidak mengetahui sejauh mana kebenaran disebalik pendedahan beliau ini. (rtky/m)


Kucing Liar Aliff Syukri Terlepas Dari Kandang

Dalam perkongsian terbaru Aliff Syukri di Instagram, beliau memaklumkan kepada orang ramai terutamanya penduduk Kota Damansara untuk berhati hati kerana kucing liar kesayangan beliau, Dodi telah melarikan diri.

Berpunca dari kecuaian kakitangan Aliff Syukri sendiri, Dodi dilihat kali terakhir keluar dari kandang kediamannya ketika pekerja itu sedang membuat sesi mencuci.

UPDATE-1: Kucing liar Aliff Syukri, Dodi sudah dijumpai dan dikembalikan tanpa sebarang kejadian tidak diingini terjadi.

Orang ramai dinasihat untuk menghubungi Jabatan Perlindungan Hidupan Liar dan Taman Negara Semenanjung Malaysia (PERLIHITAN) jika ternampak Dodi kerana ianya melibatkan keselamatan orang awam.

Aliff Syukri pernah terpalit kontroversi berkaitan kucing liar ini apabila beliau didakwa menempatkan Dodi di tandas rumah tahun lepas. (rtky/m)


Anak-Anak Rita Rudaini Minta Belikan Kasut Bola

Menerusi Instagram, Rita Rudaini meluahkan rasa kagum dengan minat mendalam yang ditunjukkan kedua anaknya dalam bidang sukan bola sepak apabila mereka melukis beberapa jenis kasut bola sepak.

BACA: “Anak Suruh Saya Cari Pemain Bola Sepak Jadi Ayah Baru”

Dalam posting itu, Rita memberitahu bertapa gembiranya anak-anak beliau jika mendapat kasut bola tersebut. Namun Rita mahu kedua anaknya turut berusaha dalam pelajaran sebelum memiliki kasut idaman mereka.

Di ruangan komen, ramai memuji bakat melukis kedua anak Rita yang melukis beberapa jenis kasut bola sepak. Ada juga peminat mendoakan anak-anak Rita suatu hari nanti menjadi pemain bola sepak hebat seperti bapanya.

Sebelum ini, Rita dikejutkan dengan permintaan anak-anaknya menyuruh beliau berkahwin dengan pemain bola sepak supaya dapat mengajar mereka bermain. Mana tak tumpah kuah kalau tak ke nasi kan? (rtky/w)


Dapat RM53k Daripada Google Hasil Kecaman Netizen

Baru-baru ini, usahawan kosmetik Datuk Aliff Syukri ada berkongsikan video beliau yang melonjak gembira apabila menerima wang daripada Google Malaysia sebanyak RM53,000.

Pasti ramai yang tertanya-tanya mengapa Google memberikan sejumlah wang yang besar kepada Aliff Syukri sedangkan selama ini beliau hanya menjadi bahan kecaman dan apa saja yang dilakukan sering menimbulkan rasa kurang dikalangan netizen.

BACA: Tak Tahan Dikecam, Aliff Syukri Mahu Jual IG Anak RM40k

Bagaimanapun, jika anda mengikuti saluran YouTube miliknya iaitu TV Terlajak Laris, setakat ini sudah mempunyai lebih 340,000 pelanggan. Boleh dikatakan semua video yang dimuat naik di saluran tersebut menerima jumlah tontonan yang tinggi dan menerima ribuan komen daripada netizen.

Menerusi video tersebut, Aliff dan isteri, Datin Nur Shahida turut mengucapkan terima kasih kepada Google Malaysia di atas ganjaran tersebut serta kepada netizen yang tidak berhenti mengecamnya kerana disebalik kecaman itu mereka diberikan rezeki.

“Terima kasih kepada Google Malaysia. Terima kasih kepada yang selalu bercerita pasal kita, yang mengutuk pasal kita, disebalik kecaman dan musibah orang bagi kita rezeki.”

Dalam pada itu, Aliff turut berkongsikan wang ganjaran tersebut bersama pekerja-pekerjanya yang selama ini menjadi tulang belakang syarikat.

Siapa sangka disebalik kecaman netizen boleh bertukar menjadi rezeki. Apa yang pasti, Aliff sangat berterima kasih kepada pakcik dan makcik bawang yang selama ini tak berhenti mengutuknya. Buat netizen pula,  lagi banyak anda mengecam, mungkin lagi banyak wang ganjaran beliau akan terima.


Bob Lokman Anggap Sikap Sombong Ujian Kifarah Dosa

Tidak lagi aktif dalam dunia seni, Bob Lokman kini sedang berjuang melawan derita penyakit jantung dan darah tinggi. Menerusi M Star Online, Bob menceritakan bagaimana penyakit itu mengubah kehidupannya.

BACA: Bapa: Ustaz Mohd Hakim Nama Yang Lebih Sesuai Untuk Bob Lokman

Difahamkan Bob mula memperlahankan karier seni dan berhijrah setelah jatuh lumpuh pada tahun 1997. Dari situlah masalah lain mula datang apabila Bob diserang sakit jantung dan darah tinggi akibat merokok.

“Saya kuat merokok. Itulah takdir saya pilih dan bukannyaAllah tetapkan. Kalau kita pilih takdir macam ni, maka kita dapatlah akibat dia. Isteri saya lari, tinggalkan saya dengan anak-anak sebab dia rasa saya tiada masa depan”

Dugaan yang dilaluinya membuatkan Bob kembali mengimbau lirik yang ditulisnya sebelum ini. Malah kongsinya lagi, sebelum ini pernah ulama menegurnya sombong hingga membuatkan beliau nekad untuk berhijrah.

“Benda tu menjadi satu ujian paling besar sehingga saya hilang arah hampir 12 tahun. Rupa-rupanya apa yang saya tulis tu jadi balik pada saya sehingga saya tak boleh menulis lagi. Saya tulis sebelum cerita berlaku, jadi saya anggap ia sebagai satu kifarah kepada saya”

“Apabila datang teguran tu saya pun berfikir, betullah saya seorang yang sombong. Bermula dari situlah proses hijrah saya. Saya terfikir macam mana nak berubah, tak nak lagi jadi popular, tak nak cari makan dengan cara yang sombong sebab saya sombong ketika saya popular”

“Saya jarang senyum dan memilih orang untuk berkawan, saya tak kawan dengan orang bodoh, saya tak mendekatkan diri dengan mereka lebih-lebih lagi kalau nak minta bantuan saya,” kongsinya lagi. (rtky/w)


“Walaupun Pakai Baju Kurung, Orang Masih Nak Kecam Saya”

Baru-baru ini, sekeping foto yang dimuat naik oleh Kilafairy bagi mempromosikan produk penjagaan wanita dihujani dengan komen yang kurang enak dan ada yang mengecam cara pemakaiannya.

Bagaimanapun, pelakon dan penyanyi ini enggan mengambil pusing  komen negatif netizen kerana apa saja yang dilakukan olehnya pasti akan menjadi buah mulut orang ramai.

“Semua benda saya buat orang kata nak tayang aset, pakai baju besar pun orang masih fokus kepada sudut-sudut seksual.

“Jadi, saya tak boleh buat apa-apapun sebab orang akan tetap bercakap. Saya hanya jadi diri sendiri. Walaupun pakai baju kurung sekali pun, orang masih nak kecam saya,” katanya kepada Astro Gempak.

Katanya lagi, keluarganya sangat menitikberatkan cara berpakaian dan perlu sentiasa menjaga batas serta mengikut garis panduan berpakaian yang telah ditetapkan. Ujar Kilafairy lagi, orang boleh bercakap apa saja mengenai dirinya, namun baginya dia masih menjaga nama baik keluarga.

“Keluarga saya terutama Papa sentiasa menjaga cara berpakaian, seksi-seksi memang tak boleh.

“Jadi saya ikut guideline yang keluarga tetapkan. Orang lain nak cakap apa, cakaplah! Yang saya tahu saya masih menjaga maruah keluarga saya, itu paling penting,” tambahnya.


"Gembira Tengok Mia Sudah Berbaik Dengan Suami"

Susulan pergolakkan yang pernah melanda rumah tangga Mia Ahmad, peminat berasa lega melihat posting terbaru mereka sekeluarga sedang bercuti di Jepun, yang dimuat naik di Instagram Izham Tarmizi.

Menerusi posting itu, Izham memuat naik gambar mereka sekeluarga bersama anak tersayang, Sayf Issa yang kini sedang bercuti. Melihatkan gambar itu, peminat menyangkakan pasangan itu sudah pun berbaik.

Sebelum ini Mia pernah berkata, beliau akan mencuba sedaya upaya untuk menyelamatkan rumah tangganya yang bergolak. Rata-rata di ruangan komen, ramai mendoakan pasangan itu kembali bahagia seperti dulu.

Terdahulu tindakan Mia memadam semua gambar suaminya di media sosial, seolah memberikan bayangan rumah tangganya sedang bermasalah. Bagaimanapun Izham pula menafikan dakwaan beliau curang dengan wanita lain.

Setiap masalah ada penyelesaiannya, jika boleh diselesaikan secara baik apa salahnya. Tumpang gembira melihat Mia kembali bahagia disisi suami tersayanag dan anak yang baru saja dilahirkan. (rtky/w)


Tun Mahathir Tak Tahu Agong Sudah Kahwin

KOSMO! hari ini melaporkan yang Perdana Menteri Malaysia, Tun Dr. Mahathir Mohamad tidak menerima sebarang pengesahan rasmi daripada mana-mana pihak berhubung Yang di-Pertuan Agong, Sultan Muhammad V yang didakwa telah melangsungkan perkahwinan di Rusia.

Perdana Menteri juga mengakui tidak mengetahui mengenai perkara yang tersebar luas itu sehingga dilaporkan beberapa portal berita antarabangsa.

“Saya tidak tahu. Saya tidak menerima sebarang pengesahan rasmi, jadi saya tidak boleh beri sebarang komen,” katanya kepada pemberita di lobi Parlimen di sini semalam.

Beliau berkata demikian ketika ditanya mengenai laporan media antarabangsa yang mendakwa Yang di-Pertuan Agong telah melangsungkan perkahwinan dengan bekas Ratu Cantik Rusia, Oksana Voevodina. (rtky/m)


Tak Tahan Dikecam, Aliff Syukri Mahu Jual IG Anak RM40k

Baru-baru ini, kecoh di media sosial sebuah video mendakwa anak angkat usahawan kosmetik, Datuk Aliff Syukri didera oleh pembantu rumah. Menerusi video tersebut menunjukkan pembantu rumah Aliff, warganegara Indonesia didakwa menunjal kepala Qayyum yang sedang dipegang oleh pembantu rumah yang lain.

Tidak tahan kerana anak-anak angkatnya itu sering menjadi kecaman netizen dan beliau asyik dikritik dalam soal penjagaan mereka, Aliff Syukri membuat keputusan untuk menjual akaun Instagram tersebut dengan harga RM40,000.

Menerusi Instagram, Aliff mengatakan pada awalnya beliau tidak mahu menjual akaun tersebut kerana untuk dijadikan kenangan apabila mereka sudah dewasa kelak dan mahu ibu bapa kandung melihat anak-anak mereka membesar, namun terpaksa menjualnya memandangkan akaun tersebut berterusan mencetuskan masalah dan perbalahan.

Kata Aliff lagi, jika ramai yang memberikan sokongan agar tidak menjual akaun tersebut, beliau akan membatalkan hasratnya itu dan akan akaun tersebut akan diteruskan seperti biasa.

Menerusi ruangan komen, ramai yang berpendapat harga yang ditawarkan terlalu mahal dan tidak masuk akal kerana nilai tersebut boleh beli sebuah kereta dan rumah. Ada segelintir netizen turut menasihati Aliff Syukri agar tidak hidup bersandarkan wang semata-mata.

Dalam pada itu, ramai netizen memberikan sokongan moral kepada beliau agar tidak menjual akaun tersebut dan menyarankan untuk menutup ruangan komen supaya tiada lagi komen-komen negatif.


“Kalau Betul Gimik Untuk Lancar Lagu Baru, Dimana Lagu Itu?”

Meskipun kemelut antara kumpulan Forteen dan Izzue Islam sudah pun berakhir, masih ada segelintir pihak mendakwa mereka ini sengaja mencipta kontroversi atau gimik untuk melancarkan lagu baharu tidak lama lagi.

Tidak kurang juga ada yang menuduh kesedihan yang ditunjukkan oleh mereka hanya lakonan semata-mata dan hanya gimik untuk pelancaran lagu baharu. Bagaimanapun, One menafikan tuduhan tersebut dan memberitahu jika ianya gimik untuk pelancaran lagu baru, pasti lagu tersebut sudah diperdengarkan.

“Kami tahu sampai sekarang masih ada segelintir pihak yang mengecam Forteen berhubung isu perselisihan faham. Sebenarnya, kami sudah pun berbaik, jadi kita tolonglah ‘move on’ (teruskan seperti biasa).

“Jangan keruhkan lagi dengan dakwaan tanpa asas. Kalau tuduh air mata atau kesedihan kami adalah palsu, perkara itu masih kami diamkan. Namun, apabila mengaitkannya dengan sebagai gimik untuk pelancaran lagu baharu, itu tuduhan berat. Kalau betul di mana lagu itu?

“Soal kesedihan kami pula, apa yang berlaku bukanlah sesi uji bakat. Saya bukan jenis yang pandai berlakon. Sudah-sudahlah sebab kami sudah berdamai,” katanya kepada BH Online.

Terdahulu, Izzue Islam mengejutkan peminat apabila dia mengumumkan untuk keluar dari Forteen. Izzue juga mendedahkan dia sering dipulaukan dan itu merupakan salah satu sebab dia mahu membawa haluan sendiri. Bagaimanapun, minggu lalu mereka dipertemukan empat mata untuk berbincang dan berdamai.


Nina Iskandar Kemalangan, Retak Tulang Belakang

Melalui perkongsian pelakon Amyza Aznan di Instagram, Nina Iskandar dikatakan terlibat di dalam kemalangan. Kemalangan itu didakwa berpunca dari dua buah kereta namun salah satu daripada kereta terbabit melarikan diri.

Amyza mendedahkan, akibat pelanggaran itu, Nina mengalami cedera di bibir dan dipercayai retak tulang belakang.

“Kereta ‘total lost’! Dua kereta langgar, sebuah berhenti dan sebuah lagi melarikan diri,” dedah Amyza dalam laman sosialnya, lewat malam tadi.

Melalui perkongsian di dalam gambar yang sama, Nina turut menyatakan bahawa dia akan pulang ke Brunei bagi menjalani rawatan di sana.

“Terima kasih atas doa. Saya okey, Insya Allah. Hanya ‘koyak bibir’ dan retak tulang belakang. Jahitan (akibat cedera) sudah boleh dibuka dalam masa seminggu”

“Ibu saya berada di sini untuk menjaga saya dan Insya Allah akan bawa saya pulang ke Brunei untuk rawatan selanjutnya,” tulis pelakon itu ringkas. (rtky/s)


Fesyen Nampak Kaki Neelofa Pula Kena Kritik

Kalau sudah namanya selebriti ternama, apa sahaja pakaian yang dikenakan pasti menjadi perbualan orang ramai. Terbaru, ketika hadir ke majlis anjuran Tag Heuer Neelofa dilihat mengenakan persalinan merah yang nampak bergaya.

Namun ada mata mata yang melihat persalinan yang dikenakan Neelofa ini seakan tidak kena dan mendakwa kaki selebriti itu terdedah.

Kami percaya yang Neelofa mengenakan seluar ketat atau legging dengan warna kulit di bahagian dalam namun ia tidak menghalang segelintir peminat yang menyifatkan Neelofa terlalu mencuba dalam berfesyen.

Jangan risau Neelofa, abaikan sahaja kata kata mereka yang tidak faham fesyen ini. Neelofa sekarang ini pun sudah boleh dianggap sebagai ikon fesyen Muslimah untuk orang ramai. (rtky/m)


“Kalau Saya Tak Putus Tunang, Di Matamu Tak Akan Hidup”

Lagu Di Matamu terpilih sebagai finalis AJL, penyanyi Sufian Suhaimi menganggap kesedihan yang dialaminya sebelum ini terbayar dan ada hikmah disebaliknya.

Walaupun sudah berkali-kali mengatakan bahawa lagu Di Matamu bukan mengenai dirinya atau kisah cintanya, Sufian mengakui peristiwa putus tunangnya itu memberi impak besar terhadap lagu tersebut.

BACA: Sufian Suhaimi Anggap Lagu Layak Ke AJL 33 Satu Hikmah

“Mungkin kalau saya tidak putus tunang, Di Matamu tidak akan ‘hidup’ dan menyentuh hati semua seperti yang berlaku sekarang. Tidak semua penyanyi mendapat peluang mengaitkan apa yang pernah berlaku dalam kehidupan sebenar dengan lagu yang dinyanyikan. Jadi, saya melihat situasi ini sebagai rezeki terpijak dan menerimanya secara terbuka.

“Sebenarnya sudah berkali-kali saya nyatakan bahawa Di Matamu bukan mengenai saya kerana ia siap sebelum hal putus tunang berlaku. Namun secara tidak langsung, liriknya memberi sedikit sebanyak bayangan tentang perasaan saya berkenaan apa yang telah terjadi,” katanya kepada Kosmo!

Terdahulu, lagu Di Matamu dilancarkan tidak lama selepas peristiwa putus tunang diantara Sufian dan Elfira Loy pada 18 Feburari lalu. Kemudian, muzik video lagu tersebut dilancarkan pada tarikh yang sepatutnya menjadi hari pernikahannya bersama Elfira.


Amelina Tak Malu Mengaku Pernah Jadi Gadis Kilang

Walaupun bergelar Ratu Dangdut Malaysia, penyanyi Amelina tidak pernah malu untuk mengakui bahawa dia pernah bekerja sebagai operator pengeluaran di sebuah kilang 25 tahun lalu.

Menerusi Instagram, Amelina berkongsikan gambarnya di sebuah kilang di Nilai, Negeri Sembilan serta mengimbau kembali kenangan bekerja selepas tamat persekolahan. Ujar Amelina lagi, di tempat itu jugalah dia menimba banyak pengalaman serta belajar untuk hidup berdikari.

“25 tahun lalu, disinilah Kaklong memulakan hidup sbg operator pengeluaran selepas tamat sekolah. Kilang ini adalah ruang Kaklong menimba seribu satu pengalaman, belajar erti berdikari.”

Katanya lagi, dengan pendapatan sebanyak RM450 sebulan yang diterimanya itu digunakan untuk membantu keluarga.

Amelina berkata, dia tidak peduli dengan cakap-cakap orang jika ada yang memperkatakan tentang pekerjaannya sebelum ini asalkan dia mencari rezeki yang halal.

“Kaklong tak pernah malu atau rendah diri menjadi gadis kilang dulu tau. Biarlah apa org nak kata yg penting Kaklong cari rezeki halal. Kt sini juga Kaklong mencari keyakinan utk mencuba menjadi anak seni. Alhamdulillah jalan itu dipermudahkan. Syukur!” tulisnya.


"Doktor Pesan Jangan Pergi Tapi..."

Untuk pengetahuan, pasangan, Puteri Sarah dan Syamsul Yusof kini sedang menunaikan umrah. Berkongsi pengalaman menjalani umrah ketika hamil, Puteri Sarah akui ianya bukanlah sesuatu yang mudah.

BACA: Puteri Sarah: Rasa Nak Botak & Hentak Kepala Ke Dinding

“It ain’t easy and extremely tired when u’re 23 weeks pregnant and ur baby is very, very, very clingy. Nak-nak time solat pun nak berdukung. Tapi suami banyak dukung especially time tawaf, family members yang lain pun tolong jaga syaikhul”

Bertegas ingin mengikuti keluarga ke Mekah, Puteri Sarah mengambil pendekatan mengambil suntikan vaksin sebelum berangkat kerana keadaan tubuh badannya yang masih lemah dan menasihati orang juga berbuat demikian.

“Allah permudahkan kerana niat nak beribadah. Doktor banyak kali pesan tapi nak jugak sebab tak nak ketinggalan ikut family beribadat. Segala cucuk vaccines ambil sebab timelah ni kita paling fragile (please take note preggy mums)”

“Penat memang penat, after habis tawaf mesti bagitau suami perut rasa ketat sangat, kaki badan semua sakit and sometimes syaikhul tak nak dekat orang lain. Adik syaikhul pun boleh tahan. Kicking everytime. Tapi hati puas, happy Allah sahaja yang tau,” kongsinya di Instagram.

Kuatnya seorang wanita berbadan dua dan masih menjaga anak lain ketika beribadah di rumah Allah. Semoga urusan ibadah Puteri Sarah dan suami berjalan dengan lancar dan dipermudahkan setiap urusan. (rtky/w)


Fazley Yaakob, Isteri Mahu Lupakan Peristiwa 13 Tahun Dulu

Melangsungkan majlis persandingan semula semalam, Datuk Fazley Yaakob memberitahu ianya dibuat diatas permintaan arwah bapanya yang mahukan majlis mereka dirai dengan penuh kegembiraan, bukan seperti 13 tahun dulu.

“Malam ini, marilah kita lupakan sejarah 13 tahun lalu. Seminggu sebelum bapa meninggal dunia, arwah menggenggam tangan kami dan mengingatkan mengenai majlis ini. Pada usia 40 tahun, saya dan isteri memiliki empat anak”

“Alhamdulillah, majlis hari ini lancar. Tiada yang lebih membahagiakan saya persandingan semula ini dapat disaksikan keluarga. Apa yang kami lalui hari ini pembuka lembaran baharu dan menutup tirai duka 13 tahun lalu,” katanya.

Turut meraikan ulangtahun perkahwinan mereka yang ke 13, Fazley dan isteri sepakat untuk bersanding semula. Lebih menarik video perkahwinan pertama mereka pada tahun 2005 serta ucapan istimewa arwah bapa turut ditayangkan.

Pastinya tidak tergambar perasaan pasangan ini selepas suka duka dilalui 13 tahun dulu ketika berkahwin. Dengan ini kami kongsikan beberapa gambar di sekitar majlis persandingan semula pasangan ini. Enjoice! (rtky/w)


Tidak Sampai Seminggu, Polis Evo 2 Kutip RM10 Juta

Filem yang sedang hangat di pawagam ketika ini, Polis Evo 2 telah berjaya mengaut kutipan jualan tiket sebanyak RM10 juta dalam masa lima hari ditayangakan. Filem tersebut ditayangkan di 146 buah pawagam seluruh negara dan Brunei.

Filem lakonan gandingan Shaheizy Sam dan Zizan Razak selaku teraju utama menduduki tangga teratas carta naskhah pecah panggung di pawagam tempatan ketika ini.

Sebelum ini, Polis Evo 2 berjaya memecah rekod kutipan tayangan pembukaan terbesar dengan RM3.5 juta menewaskan filem Munafik 2 yang mengutip RM2.05 juta.

Namun masih belum pasti sama ada filem Polis Evo 2 ini mampu memecah rekod Munafik 2 yang berjaya memperoleh RM30 juta dalam masa 10 hari tayangan sebelum ini. (rtky/m)


Ini Antara Sebab Gambar OOTD Selebriti Meletop Pada Waktu Malam

Kepada anda yang tertanya-tanya kenapa setiap gambar yang di muat naik oleh Elfira Loy, Zahirah Mcwilson dan Saharul Ridzwan semuanya gempak-gempak siap dapat beribu like dan komen lagi.

Inilah antara sebabnya. Selebriti pujaan anda ini menjadikan OPPO R17 Pro sebagai kawan baik mereka tidak kira di mana mereka berada.

Anda pasti tidak akan menyesal apabila anda juga memilik OPPO R17 Pro kerana ianya lengkap dengan keistimewaan yang tersendiri dan pasti buat anda jatuh cinta pandang pertama.

Ini antara sebab yang akan buat anda jatuh cinta dengan OPPO R17 Pro.

Patutlah Elfira Loy, Zahirah Mcwilson Saharul Ridzwan dan Neelofa jatuh cinta sangat dengan OPPO R17 Pro.

Tengok sahaja warna pada badan OPPO R17 Pro ini, lengkap dengan pakej reka bentuk yang sangat elegen digabungkan pula dengan aliran warna biru dan ungu.

Sesuai untuk anda yang gemar bergambar sambil menjadikan telefon pintar R17 Pro ini sebagai prop. Bukan senang mahu miliki telefon pintar yang mempunyai ciri kelas atasan ini tau.

Tambahan lagi, badan OPPO R17 Pro ini diperbuat daripada kaca 3D yang membolehkan telfon pintar ini sentiasa berubah warna melalui perubahan cahaya. Pasti selepas ini anda akan kelihatan lebih bergaya dengan OPPO R17 Pro seperti selebriti pujaan anda.

Dari segi spesifikasi OPPO R17 Pro dilengkapi dengan skrin 6.4 inci (91.5%) AMOLED FHD+, dijana oleh sistem pemproses Snapdragon 710 sekaligus mampu memberi kepuasan kepada anda yang gemar menonton movie secara online.

OPOO R17 Pro ini juga dilengkapi dengan waterdrop screen yang membolehkan titisan air terkena pada skrin tetapi masih lagi awesome.

Ini part super duper awesome  bagi anda yang gemar selfie. OPPO R17 Pro kini mencipta kelainan dengan kehadiran 3 kamera di bahagian belakang yang mampu membuatkan gambar anda lebih jelas walaupun diambil pada waktu malam.

Kamera utama OPPO R17 Pro gabungan daripada sensor 12+16+3D TOF. Sensor 12 Megapixel ini dilengkapi lensa dengan bukaan f/1.5+f/2.4 menjamin hasil penggambaran yang luar biasa.

3D TOF yang terdapat pada lensa kamera berperanan sebagai imbasan untuk tiga dimensi.

Secara automatik lensa kamera akan mengesan cahaya yang kuat dan terang dengan bukann f/2.4 sekaligus akan menghasilkan imej yang lebih jelas.

Menariknya lagi, kamera hadapan 25 MP ini juga dilengkapi dengan pelekat AR dan Omoji serta AI Smart Beautification 2.0 yang mampu memberi fokus kepada gambar anda dan rakan-rakan untuk menghasilkan keindahan pada wajah.

Satu lagi keunikan OPPO R17 Pro ini semestinya pada bahagian baterinya yang dilengkapi dengan dua bateri, yang mana masing-masing berkapasiti 1850mAh yang membawa jumlah penuh kuasa beteri sebanyak 3700mAh.

Sistem pengecasan Super VOOC pada OPPO R17 Pro dibekalkan kuasa bateri sebanyak 40% hanya dalam 10 minit masa mengecas dan 5 teras perlindungan yang terdapat pada bahagian dalam sehingga tidak menyebabkan kepanasan pada bahagian telefon ketika mengecas.

Keluaran OPPO yang menyokong sepenuhnya pada permainan menjadi keselesaan pengguna masa kini. Kini OPPO R17 Pro membekalkan cip pemproses Snapdragon 710 Octa-core 2.2GHz bersama kad grafik Adreno 616.

Memori dalaman OPPO R17 Pro sebesar 8GB RAM yang membekalkan sistem pemproses sepantas kilat. Manakala storage sebesar 128GB ROM  sekaligus menawarkan ruangan penyimpanan yang cukup memuaskan.

Seperti peranti telefon lain, OPPO R17 juga hadir dengan pengimbasan cap jari yang tersembunyi pada skrin di mana hanya dengan menyentuh bahagian skrin saja sudah boleh explore ke menu yang anda inginkan.

Secara rasminya OPPO akan mengadakan jualan OPPO R17 Pro secara besar-besaran di KLCC (3F-LOT 317-318) pada 1 Disember ini bermula jam 6.15 petang.

Jadi apa tunggu lagi, jangan lepaskan peluang ini untuk jadi antara 40 pembeli bertuah yang berpeluang membeli OPPO P17 Pro pada acara jualan pertama OPPO sambil bertemu dengan selebriti kegemaran anda.

Seramai 25 orang pembeli terawal yang berdaftar akan berpeluang mengikuti OPPO R17 Pro Seize The Night Bus Tour bersama selebriti OPPO.

Menarik bukan OPPO R17 Pro yang berharga RM 2699 ini? Sangat sesuai untuk anda yang gemar melancong dan yang gemar bertukar-tukar telefon pintar.

Menarik lagi, anda juga boleh membuat pre oder bermula 23 sehingg 30 November ini dan anda juga berpeluang bawa pulang Neo Smartband yang bernilai RM389 sebagai hadiah.


"Tengok Saja Ke Kepala Anak Kena Tunjal?"

Minggu lalu Datuk Aliff Syukri dan Datin Shahida telah mengadakan majlis sambutan hari jadi buat Qadejah, Ibraheem dan Qayyum. Namun dikala sambutan itu, timbul pula sebuah video mendakwa anak angkat mereka, Qayyum didera.

Salam semua jom viralkan… Maybe ni sebab kenapa qayyum selalu menangis..maybe kes dera… @pdrmsia_official @chedetofficial @mykpdnhep @shahidadherbs @aliffsyukriterlajaklaris @ctdk

A post shared by  siti nor alya nasuhana (@nuralya913) on Nov 25, 2018 at 7:37am PST

Seorang individu bernama, Nur Alya telah memuat naik sebuah video, menunjukkan salah seorang pembantu rumah Aliff, warganegara Indonesia menunjal kepala Qayyum yang sedang dipegang oleh pembantu rumah yang lain.

Dalam posting tersebut juga, Alya mengajak orang ramai viralkan salah laku pembantu rumah Aliff, yang didakwa mendera kanak-kanak itu. Bagaimanapun Shahida tampil mempertahankan tindakan pembantu rumah mereka.

Menurut Shahida, pembantu rumahnya hanya cuba palingkan muka Qayyum untuk bergambar. Malah, Shahida juga berang dengan tuduhan individu tersebut dengan bertanya bukti kesan lebam andai anaknya didera.

Kenyataan Shahida mempertahankan pembantu rumahnya itu telah menimbulkan kemarahan orang ramai yang terkilan dengan sikap pasangan itu, mengabaikan kejadian yang sudah terang lagi bersuluh berlaku. (rtky/w)


Kongsi Gambar Tunang, Ramai Puji Kacak Mirip Fattah Amin

Selepas hampir tiga bulan mengikat tali pertunangan akhirnya pelakon Elfira Loy kini nampaknya lebih senang berkongsikan wajah tunangnya, Faris Anuar di media sosial.

Baru-baru ini Elfira ada memuat naik foto bersama tunangnya ketika menghadiri majlis perkahwinan aktor Indonesia, Baim Wong di Jakarta, Indonesia. Menerusi gambar tersebut, Elfira kelihatan cantik memakai gaun merah jambu disisi pasangannya yang segak bersut hitam.

Rata-rata netizen menyukai pasangan ini yang dilihat sama cantik sama padan. Tidak kurang juga ramai yang memuji wajah kacak tunang Elfira yang dikatakan mirip pelakon Fattah Amin.

Namun seperti sudah dijangka, masih ada segelintir netizen cuba mengaitkan bekas kekasih Elfira, Sufian Suhaimi dalam ruangan komen.

Selain itu, ramai yang mendoakan agar jodoh mereka ke jinjang pelamin dan berkekalan. Apa pun, ramai peminat tumpang gembira melihat Elfira yang kini bahagia dengan teman baru.


Bawa Pisang Ke Kubur, Iqram Dinzly Timbulkan Persoalan

Bukan mudah untuk memahami seorang Iqram Dinzly yang pernah dikaitkan dengan pelbagai kontroversi sepanjang tahun 2018 ini. Baru-baru ini, Iqram telah menziarahi kubur arwah bapanya namun netizen tertanya-tanya mengapa dia membawa seikat pisang bersama.

Melalui laporan Media Hiburan, Iqram didakwa telah berkunjung ke pusara arwah bapanya. Selain membacakan Al-Fatihah, Iqram jug dilihat turut memperdengarkan lagu-lagu berunsur ketuhanan di kubur tersebut.

Selain membawa pisang, dia juga dilihat sempat memakan pisang tersebut. Terdapat segelintir individu yang kurang senang dengan perlakuan tersebut namun menerusi muatnaik gambar seterusnya di Instagram, Iqram menjelaskan apa yang dihadapinya kini.

Mungkin sebenarnya Iqram membawa pisang ke kubur adalah untuk makan sendiri, itu kita tidak tahu. Namun apa-apa pun, segala perlakuan dan jugak kerenah pelakon lelaki ini seringkali menjadi perhatian ramai. (rtky/s)


"Baca Satu Surah Untuk Satu Mainan"

Baru saja pulang dari menunaikan umrah, Shuib Sepahtu baru-baru ini ada berkongsikan sebuah video mengenai gelagat anaknya yang mahukan permainan baru. Apa yang menarik perhatian, syarat yang diberikan Shuib kepada anaknya.

A post shared by  Shuib Sepahtu (@shuibsepahtu) on Nov 26, 2018 at 4:37am PST

Difahamkan Shuib dan Siti Sarah kini sedang mencuba peraturan baru untuk mendidik anak-anak mereka, dimana mereka perlu membaca satu surah al-Quran setiap kali mahu membeli sebarang permainan baru yang diingini.

Menerusi video yang dimuat naik, Shuib meminta anaknya membaca surah sebelum membelikan mainan baru. Rata-rata ramai memuji pasangan ini mendidik anak-anak menghafal surah-surah al-Quran sejak dari kecil.

Malah tidak kurang juga, ada ibu bapa yang berasa kagum dan ingin mencubanya sendiri di rumah bersama anak-anak mereka. Kalau dilihat pada video itu, tidak kekok sama sekali anak mereka membaca surah suci al-Quran. (rtky/w)


Nad Zainal Pernah Dibayar RM90 Untuk Berlakon

Semua orang pastinya mempunyai pelbagai kisah perjalanan hidup sendiri sebelum berada pada tahap sekarang. Melalui perkongsian Nad Zainal di Instagram, dia menyatakan pernah mendapat bayaran RM90 untuk jangka waktu bekerja yang cukup lama sebenarnya.

Namun perkara tersebut jugalah yang membuatkan dirinya gembira dan tidak berputus asa dalam mengecap impian untuk berlakon dan terus berada di dalam dunia lakonan.

“Dulu masa jadi extra Cicak Man di Muzium Telekom, (ponteng kelas di Aswara untuk dapat duit poket, selepas turun train di Masjid Jamek nampak orang shooting terus tanya “nak jadi extra boleh?” Inilah cara saya nak jalani hidup time belajar, I jadi extra),” kongsinya.

Malah dalam masa yang sama, melihatkan Sharifah Amani yang berlakon ketika itu, azamnya untuk bergelar pelakon tidak pernah padam. Hasilnya, baru-baru ini Nad Zainal berjaya merangkul gelaran Pelakon Wanita Terbaik Drama melalui drama Fatonah Azali.

“Masa tu panas rembang tapi kena sarung jaket tebal dan beanie, kononnya tengah musim salji di Metrofulus (eh lupa la nama bandar tu, ini ke?) Kau tau Nani,aku dapat RM 90 time tu, shoot dari 8am-1am, dapat beli McDonald dah cukup seronok,” kongsinya lagi.

Apa pun, semoga perjalanan seni Nad Zainal akan sentiasa bergemerlapan. Untuk mencapai sesuatu yang dimilikinya sekarang, bukanlah satu jalan yang susah namun ia dalam masa yang sama turut memberi harapan kepada peminat untuk berani menyimpan impian demi masa hadapan. (rtky/s)


“Benar Saya Akan Ke Tanah Suci, Doakan Yang Baik-Baik”

Jika anda mengikuti perkembangan usahawan kosmetik Nur Sajat di Instagram, baru-baru dia berkunjung ke negara Lubnan dan Paris dan selepas ini Sajat memberitahu dia akan ke negara Mesir pula.

Bagaimanapun, menerusi perkongsiannya itu rata-rata netizen bertanyakan bilakah agaknya Sajat akan berkunjung ke tanah suci kota Mekah memandangkan dia berkemampuan untuk menunaikan haji atau umrah.

BACA: “Apakah Sajat Mahu Mencabar Kuasa Allah SWT?” – PU Amin

Nampaknya segala persoalan netizen mengenai perkara tersebut akhirnya terjawab. Menerusi Instagram Story, Sajat memberitahu bahawa dia akan ke tanah suci tidak lama lagi. Dalam masa sama, Sajat turut meminta agar orang ramai mendoakan yang baik-baik untuk dirinya.

Selepas mendengar tentang perkhabaran tersebut, ramai yang mendoakan semoga Sajat memperoleh ibadah yang mabrur. Apa pun, kita doakan yang baik-baik saja untuk Sajat.


Elyana Ambil Anak Angkat Istimewa Hidap Sindrom Down

Meskipun sedang bertarung dengan kanser limfoma tahap empat, penyanyi Elyana mengakui telah mengambil seorang anak angkat lelaki penghidap Sindrom Down sejak sebulan lalu yang diberikan nama Tulus.

Sebelum ini, Elyana pernah menyuarakan hasrat untuk mengambil anak angkat setelah dia tidak boleh hamil lagi kerana komplikasi rawatan kanser yang dilaluinya.

Elyana memberitahu perkhabaran gembira tersebut menerusi Instagramnya dan usia anak istimewanya itu kini sudah sebulan lebih. Elyana juga turut mengucapkan terima kasih di atas doa-doa peminatnya.

“Ya, ini anak saya cuma saya tidak melahirkannya. Kini umurnya genap sebulan 24 hari. Terima kasih atas doa-doa anda buat saya sekeluarga,” tulisnya.

Terdahulu, Elyana mengakui pernah hamil anak kedua namun terpaksa digugurkan kerana dikhuatiri komplikasi penyakit kanser yang dihadapinya akan membahayakan dirinya dan bayi dalam kandungan.

Mendirikan rumah tangga bersama Khairul Anuar Husin pada 2010, hasil perkahwinan mereka telah dikurniakan seorang cahaya mata perempuan, Cinta Sumayyah yang kini berusia tujuh tahun.


Aliff Syukri Dikecam Tiru Cover Album Justin Bieber

Baru sahaja melancarkan single terbarunya berjudul Biar Apa Orang Kata, usahawan kosmetik Datuk Aliff Syukri sekali lagi dikecam netizen apabila beliau didakwa meniru cover album penyanyi antarabangsa Justin Bieber.

Gambar cover album tersebut dimuat naik oleh seorang pengguna Twitter dan rata-rata netizen bersetuju keduanya menggunakan konsep yang hampir sama. Netizen mendakwa, cover album Justin Bieber itu dilancarkan pada tahun 2012 dan secara terang-terangan pihak produksi Aliff Syukri meniru cover album tersebut.

Namun, menerusi Instagram, Aliff Syukri menyangkal dakwaan poster lagunya berjudul Biar Apa Orang Kata meniru konsep album penyanyi antarabangsa, Justin Bieber. Menurut Aliff lagi, idea poster tersebut bukan datang darinya tetapi daripada syarikat label.

Menerusi ruangan komen, rata-rata pengikutnya berpendapat mungkin benar ianya adalah salah syarikat label dan isu ini diperbesarkan oleh segelintir netizen yang tidak habis-habis mahu mencari kesalahan usahawan kosmetik itu.

Kata netizen lagi, inilah dunia sebenar industri hiburan, apabila syarikat label yang buat silap, penyanyi yang akan menjadi mangsa.


Peminat Sanggup Bayar Mahal, Ajak Ismail Izzani Ke Hotel

Populariti Ismail Izzani di kalangan generasi muda memnag tidak disangkal lagi, terutama di kalangan pelajar sekolah. Kongsi Ismail ada peminat fanatik yang sanggup menempah hotel untuk bertemunya secara dekat.

“Dia beritahu tidak kisah bayar berapa banyak kepada pihak pengurusan asalkan dapat bertemu dengan saya. Malah, ada sanggup menempah hotel untuk saya menginap supaya dapat meluangkan masa bersama”

“Sebenarnya, saya tidak kisah meluangkan masa bersama peminat, cuma masa selalu tidak mengizinkan. Ini kerana ramai peminat dalam kalangan pelajar sekolah, jadi saya perlu mencari masa bersesuaian,” katanya.

Tambahnya lagi, kegigihan peminat terbabit hingga sanggup menghubungi pegawai perhubungan awam syarikat pengurusannya. Bagaimanapun Ismail memberitahu beliau menolak permintaan mereka dengan baik.

Begitulah cabaran menjadi anak seni, lebih-lebih lagi yang masih muda dan bujang. Nasib baik Ismail menolaknya dengan baik, jangan jadikan kontroversi sebelum ini sebagai sia-sia. (rtky/w)


"Terbayar Kesedihan Saya Selama Ini"

Mendakwa lagu Di Matamu mungkin sekadar lagu sedih biasa jika peristiwa putus tunang tidak terjadi dalam hidupnya, Sufian Suhaimi menganggap kesedihan yang dialaminya sebelum ini berbayar apabila lagi itu layak ke AJL.

“Syukur dan gembira lagu ini layak dan harapan saya untuk membawa lagu ini ke pentas AJL 33 tercapai. Ia mungkin menjadi lagu sedih untuk rakyat Malaysia selepas apa yang berlaku dan kehidupan sebenar saya sebelum ini”

“Kesedihan terbayar dan ia hikmah selepas apa yang berlaku dalam hidup saya. Jika ia tiada kaitan dengan kehidupan sebenar saya Di Matamu mungkin menjadi hanya sebuah lagu sedih biasa,” katanya kepada m Star Online.

Lagu Di Matamu merupakan antara 12 lagu yang layak ke AJL 33 yang bakal diadakan pada 3 Februari depan. Bagi Sufian, apabila lagu dihasilkan bersatu dengan kehidupan sebenar membuatkan ianya istimewa.

Sebelum ini lagu Di Matamu dilancarkan tidak lama selepas peristiwa putus tunang diantara Sufian dan Elfira Loy pada 18 Feburari lalu. Tahniah buat Sufian, bersusah-susah dulu bersenang-senang kemudian! (rtky/w)


“Solat Ingat Tuhan, Bukan Ingat Nak Rakam Untuk Instagram”

Kalau sudah namanya selebriti, apa sahaja yang dilakukan mesti menjadi perhatian lebih lebih lagi perkara berkaitan amalan harian dengan Tuhan. Awal Ashaari menjadi mansa terbaru kecaman ramai hari ini.

Pelakon dan pengacara Awal Ashaari baru baru ini memuatnaik sebuah vidoe menunjukkan dirinya sedang menunaikan solat di Masjid Sheikh Zayed, Abu Dhabi dan tindakan beliau itu menerima kecaman ramai.

Ramai peminat meninggalkan komen mengatakan yang solat Awal Ashaari tidak sah kerana dahinya tertutup dan tidak menyentuh lantai ketika bersujud selain tindakan beliau mengenakan cermin mata hitam ketika bersolat.

“Aduh Awal (Ashaari) oi, masa solat ingat Tuhan. Bukan ingat nak rakam masuk Instagram. NAnti Allah bagi pahala lebih ni, sebab bergaya masa solat”

“Tak boleh solat macam tu, jangan tutup segala yang ada di wajah untuk kita bersujud dan menghadap kiblat. Solat kerana Allah bukan untuk suka suka”

“Perlu ke tunjuk solat dalam Instagram ni? Dunia akhir zaman,” antara komen yang ditinggalkan peminat selepas video itu dimuatnaik.

Kami pun bukanlah ahli agama atau sesiapa untuk menentukan solat Awal Ashaari itu sah atau tidak — cuma perlu ada adab menghadap Tuhan. Jika boleh juga solat ini perkara peribadi yang rasanya tidak perlu dikongsi. (rtky/m)


Nikmati Diskaun 20% Atau 10 % Jika Bayar Balik PTPTN Sehingga 31 Disember Ini

Buat peminjam Perbadanan Tabung Pendidikan Tinggi Nasional (PTPTN) ini peluang terbaik anda untuk membuat pembayaran balik sambil menikmati diskaun 20% atau 10% seperti yang dibentangkan dalam bajet 2018.

Bajet 2018 memperuntukan sebanyak 20% diskaun bagi Penyelesaian Penuh Pinjaman atas Baki Hutang iaitu 5% peningakatan diskaun daripada Bajet 2017 atau 10% diskaun untuk bayaran sekurang-kurangnya 50% daripada baki hutang dalam sekali bayaran.

Peluang untuk anda menikmati insentif ini hanya terhad sehingga 31 Disember ini sahaja.

Peminjam PTPTN yang membuat penyelesaian keseluruhan baki hutang pinjaman atau bayaran separuh daripada baki hutang pinjaman pada 27 Oktober 2017 hingga 31 Disember 2018 layak mendapat insentif ini.

Diskaun 20% yang dikira berdasarkan keseluruhan baki hutang pinjaman atau diskaun 10% yang dikira berdasarkan separuh daripada baki hutang pinjaman ini memudahkan anda untuk terus menikmati insentif ini di samping meringankan beban anda.

Selain itu, peminjam yang membuat pembayaran melalui KWSP, tunai dan online juga layak menikmati potongan bayaran balik sebanyak ini. Yang pastinya pembayaran balik pinjaman harus dibuat selewat-lewatnya 31 Disember ini.

Kepada peminjam PTPTN yang baru sahaja ingin membuat pembayaran balik pinjaman pada bulan terakhir diskaun iaitu bulan pada Disember ini, bayar secara online sahaja yang pastinya mudah, cepat dan selamat.

Anda boleh menggunakan pelbagai medium seperti perbankan internet, jompay, direct debit, FPX, Kad kredit/debit dan MOLPay.

Jadi kepada peminjam PTPTN ini masanya untuk anda bersihkan segala hutang anda dengan kadar potongan sebanyak 20% atau 10% sebelum tamatnya peluang yang tidak akan ada lagi pada tahun hadapan.

Sekiranya ada masih musykil dan banyak lagi yang anda perlu tahu. Klik sahaja di sini untuk menjawab segala persoalan anda atau hubungi careline PTPTN di talian 03-2193 3000.


Pernah Digelar Hitam, Perkongsian YM Che Puan Khaleeda Jadi Inspirasi

Bila bercakap tentang cantik, ramai beranggapan cantik itu diukur dengan melihat kepada rupa paras, berkulit putih, hidung mancung, kurus, tinggi dan sebagainya. Boleh dikatakan, wanita sekarang terlalu taksub untuk memiliki kulit putih kerana bagi mereka kulit putih itu lebih cantik.

Bagaimanapun, berbeza bagi isteri kepada Tunku Mahkota Johor, Yang Mulia Che Puan Khaleeda yang berpendapat setiap wanita mempunyai kecantikan mereka tersendiri dan apa yang paling penting adalah hati yang baik.

“Sewaktu membesar, saya sering diberitahu yang saya hitam, ada telinga yang besar, terlalu kurus, mempunyai hidung yang besar dan rupa saya hanya ‘biasa-biasa’ sahaja. Nasihat saya untuk semua wanita diluar sana, setiap orang itu berbeza dalam caranya yang tersendiri.

“Belajarlah untuk sayang, jaga, hargai diri sendiri. Ya, saya hitam, ya saya ada telinga yang besar, ya saya ada hidung yang besar. Saya bercakap begini untuk menunjukkan bahawa saya suka dengan apa yang Tuhan telah jadikan saya dan bersyukur dapat belajar menghargai diri saya pada usia sebegini.

“Jangan pernah biarkan masyarakat meletakkan definisi sebenar cantik itu kerana kecantikan datang dalam pelbagai bentuk dan saiz. Dengan hati yang ikhlas dan tingkah laku yang baik, kecantikan itu datang dengan sendirinya,” tulisnya.

Perkongsian oleh YM Che Puan Khaleeda menerusi Instagram itu menjadi perhatian ramai dan inspirasi buat wanita diluar sana untuk lebih menyayangi diri sendiri. Rata-rata netizen berterima kasih dengan kata-kata motivasi oleh beliau dan mengatakan Che Puan Khaleeda sentiasa cantik di mata mereka.


"Ini Jalan Yang Terbaik Buat Kami Semua"

Setelah beberapa episod kemelut kumpulan Forteen dan Izzue Islam, akhirnya mereka dipertemukan empat mata berbincang. Menurut Izzue, beliau bersyukur segala perselisihan dapat diselesaikan namun keputusannya masih tetap.

“Saya bersyukur kami dipertemukan untuk memulihkan keadaan. Masing-masing sudah meluahkan rasa tidak puas hati. Walaupun masih ada beberapa perkara, yang penting beberapa perkara dan persoalan sudah dirungkai”

“Saya masih lagi tetap dengan pendirian sebelum ini. Saya fikir ini adalah jalan yang terbaik agar kami tidak lagi berselisih faham dan kekal berbaik. Apa-apapun, doakan saya dan anggota Forteen berjaya di bidang masing-masing,” jelasnya.

Pertemuan terbabit dirancang menerusi segmen Suria Petang secara langsung di stesen radio Suria FM. Sesi luahan itu menyaksikan mereka berpelukkan dan menangis dengan apa yang sudah terjadi kebelakangan ini.

Pastinya berita ini menggembirakan peminat Forteen yang sedih melihat mereka bercakaran. Biarpun Izzue bukan lagi anggota Forteen, sekurangnya mereka sudah berbaik dan menjalani kerjaya masing-masing dengan damai. (rtky/w)


Berpuasa Dan Kawal Gula Rahsia Lisa Surihani Kembali Kurus

Kalau anda masih mencari kaedah atau tips diet untuk menguruskan badan namun masih belum bertemu jawapan, mungkin perkongsian Lisa Surihani tentang tips menjaga berat badan ini boleh anda amalkan.

Menerusi perkongsian di Instagram baru baru ini, Lisa Surihani ada memberikan beberapa tips untuk menurunkan berat badan dan salah satu daripanya adalah untuk berpuasa selama 16 jam sehari.

Lisa Surihani dalam video perkongsian tersebut mengatakan yang beliau cuba untuk berhenti makan pada pukul 6.00 petang dan akan makan semula pada 12.00 tengah hari keesokkan harinya.

Lisa Surihani turut mengatakan yang beliau menukar jenis beras kepada beras herba ponni, selain mengawal gula dalam makanan dan minuman juga melakukan senaman yang kerap untuk mendapatkan tubuh badan ideal.

Untuk anda semua, mungkin boleh amalkan tips yang diberikan untuk mengawal berat badan anda malah mungkin boleh kurus seperti Lisa Surihani selepas ini. (rtky/m)


12 Lagu Bakal Berentap di Anugerah Juara Lagu ke-33 (AJL33)

Selepas persaingan sengit selama tiga minggu, 12 lagu mara ke pentas berprestij Anugerah Juara Lagu Ke-33 yang bakal berlangsung Februari depan.

Keputusan itu diumumkan gandingan pengacara Sherry Al Hadad dan Haziq Hussni (Hot FM) pada pentas minggu terakhir Semi Final Muzik Muzik 33 (SFMM33) di Sri Pentas 2, Shah Alam, malam tadi.

Siti Sarah- Semakin
Ara Johari- Bunga
Syamel- Kau Pun Sama
Misha Omar- Sampai Bila
Khai Bahar- Luluh
Dayang Nurfaizah ft. Hael Husaini- Haram
Altimet- Bunga
Haqiem Rusli- Jatuh Bangun
Amylea x Kaer- Tak Pernah Hilang
Hael Husaini- Hajat
Sufian Suhaimi- Di Matamu
Jaclyn Victor dan Siti Nordiana- Nisan Cinta

Pemilihan lagu ke final dinilai sepenuhnya barisan juri profesional diketuai Datuk Mokhzani Ismail selaku ketua juri, Mokhzani, Azmeer, Edrie Hashim, Helen Yap, Cat Farish dan Ajai.

Sebanyak 30 lagu bersaing di peringkat Separuh Akhir Muzik-Muzik (SFMM33) di Sri Pentas 2, Plaza Alam Sentral, pada 9, 16, dan 23 November lalu.

Pentas Minggu Terakhir SFMM33 turut dihangatkan dengan persembahan Rahmat Mega dan Hazama. (rtky/h)


Baju Seksi: Saya Cuma Pakai Ikut Kesesuaian Majlis

Baru-baru ini, penampilan pelakon Puteri Aishah ke majlis Most Glam 2018 bersama Nazim Othman yang menggayakan busana merah menimbulkan rasa kurang senang dikalangan para peminatnya dan netizen yang menyifatkan pakaian pelakon itu terlalu menjolok mata.

Busana yang mendedahkan bahagian dada yang digayakan oleh Puteri Aishah itu dianggap terlalu seksi dan ada yang mendakwa Puteri Aishah sudah berubah dari imej baik yang ditonjolkan sebelum ini.

Bagaimanapun, Puteri Aishah memberitahu pakaian yang digayakan itu mengikut kesesuaian majlis yang dihadiri olehnya. Tidak mahu lagi memanjangkan perkara tersebut, Aishah berkata, sebelum ini walaupun dia tidak berpakaian seksi namun ramai yang mengatakan ianya seksi.

“Saya sebenarnya tidak mahu komen apa-apa sebab tidak mahu panjangkan cerita sebab tidak mahu ada unsur-unsur negatif dalam kehidupan saya. Kadang-kadang saya tak pakai seksi pun orang tetap kata nampak macam seksi.

“Lagipun pada usia yang masih lagi muda, ada macam-macam benda lagi saya nak ‘explore’ dalam hidup. Ada masa saya selesa dan ada masa saya pun tidak selesa (berpakaian mendedahkan). Saya cuma pakai ikut kesesuaian majlis,” katanya.


"Izzue Islam Tidak Dipengaruhi Sesiapa"

Isteri dah juga pengurus kepada Izzue Islam, Awin enggan campur tangan dalam kemelut yang melanda kumpulan Forteen sekarang kerana bimbang timbul isu kepentingan peribadi kerana statusnya sebagai isteri.

“Ahli Forteen tahu saya enggan campur tangan dalam kemelut yang melanda suami dan mereka. Ini bagi mengelak timbul isu kepentingan peribadi kerana saya isteri Izzue. Sebenarnya, jika diikutkan, saya menguruskan keperluan Izzue saja ketika Forteen menyertai GV5″

“Namun, saya okay apabila mereka mahu saya membantu band berkenaan sepanjang lapan minggu bertanding. Jadi, selepas GV5 berakhir, semua tawaran persembahan diajukan terus kepada saya sehingga sekarang”

Bagaimanapun Awin selaku pengurus untuk Forteen selepas GV, berasa pelik dengan anggota kumpulan itu yang tidak memberi respon tentang tawaran persembahan mereka sejak Izzue menarik diri.

“Semalam saya hubungi mereka kerana ada tawaran lain, cuma nampaknya, belum ada balasan. Bagi saya, amanah membantu Forteen tetap dilaksanakan dan hal dalaman, biarlah mereka sendiri yang selesaikan,” jelasnya.

Sebelum ini kemelut kumpulan terbabit mula berpanjangan apabila Izzue menarik diri dan membangkitkan isu dalaman, bagaimanapun dalam satu laporan nama Awin terpalit dalam pergolakkan kumpulan Forteen. (rtky/w)


PU Amin Tempelak Video Berbikini Nur Sajat

Melihat video Nur Sajat berbikini hijau dan bergelek seksi di luar negara, PU Amin tidak menyangka usahawan itu sanggup mencemarkan bulan kelahiran Rasulullah, Rabiulawal yang mulia ini dengan memuat naik video sebegitu.

“Aku hanya mampu menulis, kalau aku buat video netizen kata aku dakwah kasar tak macam Nabi Saw. Kurang ajar dengan ustaz boleh terima. Tapi kau kurang ajar dengan Allah. Aku tak faham kenapa ramai lagi sokong, beli produk dia”

“Satu persatu azab di perlihatkan tapi masih berdegil dan angkuh. Apakah sajat mahu mencabar Allah?,” tulisnya di Instagram mengenai video berbikini yang dimuat naik Sajat ketika bercuti.

Terdahulu Sajat menerusi akaun Instagram yang baru ditukar namanya, memuat naik sebuah video ketika beliau bercuti di Labenon. Bagaimanapun penampilan berbikini dan aksi beliau mencetuskan kemarahan.

Sebelum ini, PU Amin pernah lantang menegur Sajat berkenaan lagu Bobo Di Mana, namun dipertikaikan oleh usahawan itu hingga mengugut untuk memotong kemaluan pendakwah demi mempertahankan lagu tersebut. (rtky/w)
.


“Kalau Betul Perempuan Islam Kenapa Pakai Macam Ini?”

Sudah lama rasanya tak dengar cerita tentang usahawan kosmetik, Nur Sajat. Jika anda mengikuti perkembangan usahawan popular ini, beberapa hari lalu, Sajat ada memuat naik beberapa foto dan video percutiannya ke Lebanon.

Difahamkan Sajat ke sana untuk menjalani pengambaran bagi produk keluarannya. Bagaimanapun posting terbarunya itu menjadi buah mulut orang ramai terutama sekali fotonya yang mengenakan bikini sambil menikmati pemandangan di atas bot.

Posting tersebut menerima pelbagai reaksi daripada netizen dan dihujani dengan komen berbaur nakal.

Walaupun ramai yang memuji kecantikan dan bentuk badan jutawan kosmetik ini, seperti biasa, apa sahaja yang dimuat naik oleh Sajat pasti akan mengundang kecaman netizen. Tidak kurang juga ada netizen menyatakan jika benar dia seorang wanita Islam, tidak sepatutnya berpakaian sedemikian.

Dalam pada itu, ada segelintir netizen menyifatkan Sajat tidak mempunyai rasa hormat dan sensiviti kerana memuat naik gambar tersebut sehari sebelum sambutan Maulidur Rasul.


Tidak Ambil SPM, Ismail Izzani Nafi Pelajaran Tak Penting

Ramai meninggalkan komen mengecam tindakan Ismail Izzani yang mengambil keputusan untuk tidak menduduki peperiksaan Sijil Pelajaran Malaysia (SPM) yang sedang berlangsung ketika ini.

Namun penyanyi itu menjelaskan yang keputusan beliau untuk tidak mengambil peperiksaan SPM bukan bermakna beliau membelakangkan pendidikan dan beliau sendiri mempunyai perancangan untuk melanjutkan pelajaran.

“Ibu dan keluarga menyokong keputusan saya, namun itu bukan bermakna, pelajaran tidak penting untuk masa depan. Sekiranya nanti saya mahu menyambung pengajian, saya akan mengambil ujian khas sebelum memasuki pusat pengajian tinggi”

“Saya tahu ramai yang mengecam apabila tidak menduduki SPM, tetapi saya tahu apa yang dibuat,” ujarnya tentang isu ini.

Ismail Izzani turut mengakui yang beliau tidak mampu untuk mengawal orang ramai dari bercakap namun akan lebih berhati hati dalam apa jua perkara yang mahu dikongsi selepas ini. (rtky/m)


“Suara Dah Sedap, Tapi Masih Ramai Tak Suka”

Selepas mencetuskan kontroversi dengan mendakwa tidak mendapat layanan yang baik ketika pentas akhir Gegar Vaganza 5 baru baru ini, Aliff Syukri sekali lagi tampil mempersoalkan selera muzik rakyat Malaysia.

Dalam satu kemaskini di Instagram beliau, Aliff Syukri meluahkan rasa pelik kenapa masih ramai yang tidak suka dengan lagu terbaru beliau bertajuk Biar Apa Orang Kata walaupun memiliki vokal yang hebat.

“Pelik ramai yang dislike, nak kata suara I tak sedap, saya rasa vokal i dah tahap tinggi. (Dan) trending nombor satu di Malaysia,” ujarnya.

Video muzik terbaru Aliff Syukri itu kini memiliki dislike lebih tinggi berjumlah lebih 20,000 dan menerima tontontan lebih 575,000 sejak dilancarkan.

Mungkin rakyat Malaysia sudah tidak layan video muzik gimik sebegitu, boleh cuba lagi selepas ini dengan lagu berirama nasyid dan keagamaan pula. (rtky/m)


RM 37 Sebulan Sudah Boleh Dapat Semua Ini!

Kami yakin perkara yang kami mahu sebutkan ini, telah pun ditanggung oleh syarikat anda.

Tapi cuba anda bandingkan medical card yang disediakan oleh syarikat anda dengan medical card  ini mana lagi berbaloi!

Bukan itu sahaja, nak-nak lagi kos pembayarannya yang murah dan prosesnya yang mudah untuk anda memiliki  medical card  sendiri.

Nak tahu medical card apa yang kami maksudkan? Jom baca artikel ini sampai habis.

Medical card  AXA eMedic adalah satu medical card  yang cukup mudah, cepat dan harganya yang murah untuk anda miliki.

Terdapat banyak kelebihan medical card #axaemedic yang ditawarkan dan salah satunya ia dapat mengurangkan bebanan kos perubatan yang ditanggung oleh anda dan keluarga.

Jika sebelum ini medical card yang anda perolehi oleh syarikat X mengambil masa yang lama untuk menyiapkan sesuatu dokumen dan adakalanya sehingga makan masa berminggu-minggu.

Yalah kadang-kadang itu agak rumit mahu mengisi borang. Ada yang menggunakan agent selepas itu ambil masa yang lama untuk tunggu permohonan dilulus atau tidak.

Namun dengan AXA eMedic tidak perlu agent, tidak perlu susah-susah nak isi borang lepas itu tunggu lama-lama untuk tahu pemohonan diterima.

Dengan AXA eMedic hanya 5 minit sahaja anda sudah boleh miliki medical card #axaemedic.

Mudah sahaja caranya hanya di hujung jari sahaja anda sudah memiliki insurans yang mampu menampung anda di masa hadapan.

Hanya perlu isikan segala maklumat peribadi anda di ruangan yang ditetapkan serta menjawab berberapa soalan yang ringkas terus boleh dapat AXA eMedic.

Menarik lagi dengan AXA eMedic anda hanya perlu buat pembayaran secara online sahaja tau. Inilah yang di panggil medical card mesra rakyat kerana memudahkan semua kerja hanya di hujung jari sahaja.

Siapa yang tidak mahu medical card online yang pertama di Malaysia kan kalau sudah semudah ini.

Bab pembayaran ini kadang-kadang seumpama beban meskipun memiliki medical card adalah satu keperluan untuk kemudahan masa hadapan.

Jika sebelum ini  medical card oleh beberapa syarikat sangatlah mahal untuk anda bayar setiap bulan.

Seperti syarikat X yang mengenakan bayaran RM 68 untuk seorang individu sahaja sudah membuatkan anda pening untuk membayar, tambahan pula dengan keadaan ekonomi sekarang.

Namun dengan AXA eMedic anda tidak perlu rasa berat hati lagi untuk membayar hanya RM37  sebulan sahaja sudah boleh memiliki kesemua kemudahan yang diberi seperti syarikat X.

Menariknya, mengenai AXA eMedic ia sangat sesuai untuk anda yang berusia 15 hingga 39 tahun.

Jadi dengan kos bayaran bulan yang rendah ini pastinya anda yang bergelar pelajar, mahupun pasangan yang baru membina mahligai mampu untuk membayar.

Bukan itu sahaja, hanya dengan RM37 sebulan banyak manfaat yang anda perolehi.

Antaranya ialah anda akan diberi perlindungan perbelanjaan hospital di Malaysia sahaja, termasuk pembedahan, ambulans, ICU dan ubat-ubatan.

Selain itu, harga bilik hospital dilindungi dengan maksimum RM250 sehari dan pilihan bilik dengan double-bed di kebanyakan hospital.

Bukan senang tau nak dapat double-bed dengan harga murah macam ini!

Nak lagi hebat, apabila anda masuk sahaja hospital  tak perlu bawa wang tunai tetapi hanya di panel AXA sahaja.

Tidak semua mampu memberi keselesaan yang sebegini tambahan pula dengan harga yang cukup murah. Jika dibandingkan dengan pemberian medical card yang diberi oleh syarikat anda pasti ada perbezaan.

Kebanyakkan, harga bilik yang diberi adalah berbeza dan sekiranya anda inginkan keselesaan yang sama seperti medical card AXA eMedic anda pula diminta membuat pembayaran tambahan.

Anda masih tidak faham dengan apa yang kami jelaskan? Ada maklumat yang anda perlu tahu dengan terperinci?

Jangan risau anda boleh terus bertanya kepada Michelle yang merupakan pakar eMedic. Pasti semua soalan anda disertakan dengan jawapan.

Anda hanya perlu Whatsapp sahaja Michelle untuk sebarang pertanyaan yang menjadi tanda tanya kepada anda.

Banyak bukan manfaat yang anda akan perolehi dengan AXA eMedic nak-nak lagi harga bulanannya yang sangat rendah. AXA eMedic sediakan semua yang anda perlukan!

Anda mesti tertanya-tanya bukan, perlukah mempunyai medical card sendiri sedangkan syarikat anda sudah menanggung segalanya.

Cuba ada bandingkan medical card yang anda ada sekarang dengan AXA eMedic mana lagi berbaloi.

Murah, Mudah, dan Cepat siapa yang tidak mahu. Anda boleh dapatkan kad AXA eMedic di sini! Pilihan di tangan anda, keputusan juga di tangan anda.


Abam Bocey Mahu Lari Menjerit Isteri Sah Hamil

Sebelum ini pernah berkecil hati apabila sering ditanya soalan tentang zuriat, akhirnya Abam Bocey berkongsikan berita gembira dia bakal bergelar bapa.

Menurut Abam, sejak mendirikan rumah tangga pada hujung tahun lalu, berita gembira ini paling yang ditunggu-tunggu apabila isterinya Siti Norhidayah Mohd Ali disahkan hamil tiga bulan.

Menerusi Instagram, Abam turut memuat naik buku pink untuk ibu hamil beserta kepsyen meluahkan rasa syukur.  Ruangan komen posting tersebut dihujani dengan ucapan tahniah daripada peminat.

Abam memberitahu, dia sudah mengetahui tentang kehamilan isterinya sejak bulan lalu, namun baru saja membuat pemeriksaan doktor. Abam berkata, dia tidak kisah tentang jantina anak, apa yang paling penting anak sulungnya itu berada dalam keadaan sihat.

“Alhamdulillah rasa macam nak lari laju sambil jerit kuat-kuat. Tak tahu nak cakap macam mana. Terima kasih atas doa semua,”

“Saya dah tahu lama tapi tadi baru kami ke klinik buat pemeriksaan. Alhamdulillah. Saya tidak kisah lelaki atau perempuan yang penting bayi itu sihat dan semuanya selamat,” ujarnya.


Anak Rita Rudaini Minta Cari Daddy Pemain Bola Sepak

Mengikut jejak langkah bapanya, anak Rita Rudaini juga suka bermain bola sepak hinggakan meminta ibunya berkahwin dengan pemain bola sepak supaya dapat mengajarnya bermain sukan terbabit.

Menerusi Instagram, Rita berkongsikan perbualan beliau bersama anaknya, Ryan yang bersahaja menyuruh Rita mencari ‘daddy’ baru yang pandai bermain bola sepak supaya dapat mengajarnya bermain.

Bagaimanapun apa yang menarik perhatian ramai, gambar Rita bersama patung pemain bola sepak antarabangsa berserta kepsyen sindiran, bapa Ryan yang dijumpainya namun telah disumpah menjadi patung agar tidak dirampas orang.

Perkongsian Rita membuatkan ramai geli hati dengan permintaan anak sulungnya itu, tambah lagi dengan kepsyen sindiran makan dalam Rita terhadap perkahwinan terdahulu bersama seorang pemain bola sepak.

Pandai Ryan memilih calon ayah yang baru, macam sama citarasa dengan ibunya pula. Buat Rita, selamat mencari ayah baru buat anak sulung, masih ramai lagi tu pemain bola sepak yang masih bujang! (rtky/w)


“Saya Rela Dipenjara Demi Perjuangan, Masa Depan Rakyat”

Pelakon dan pengarah Ellie Suriaty Omar baru baru ini menjadi perhatian ramai apabila beliau menjadi salah seorang yang bersuara lantang dalam memperjuangkan hak dan kebebasan bekas Perdana Menteri, Dato’ Seri Najib Razak.

Bercakap kepada mStar Online hari ini, beliau kini mahu dikenali sebagai aktivis politik dan tekad dengan perjuangannya menyokong parti UMNO dalam membela nasib generasi akan datang.

“Tidak ada sesiapa yang boleh menghentikan perjuangan ini dan saya sedia dipenjarakan jika dianggap sebagai satu ancaman,” ujarnya.

“Ada yang tuduh saya terjerit-jerit itu hanyalah lakonan saya, itu tuduhan biadab! Hanya kerana saya seorang anak seni, saya diminta berdiam dan dicemuh kerana hak saya bersuara? Sepatutnya mereka tanya kenapa saya marah? Takkan saya nak marah saja-saja”

“Untuk membangkitkan perasaan rakyat, boleh ke bercakap seperti dalam kelambu?,” ujarnya sebagai komen balas kepada mereka yang menganggap tindakan beliau selama ini sebagai tidak waras.

Ellie Suriaty turut mengatakan yang beliau setakat ini belum digam oleh mana mana pihak namun tidak terkejut jika tiada sesiapa yang mahu memanggilnya untuk bekerja selepas ini — demi perjuangan. (rtky/m)


Elfira Loy Bengang Netizen Pertikai 'Tayang' Tunang

Gara-gara memperkenalkan wajah bakal suami, Elfira Loy ‘menyekolahkan’ netizen yang mempersoalkan tindakannya ‘menayang’ wajah kacak tunang. Jelasnya, beliau bukan menayang, ianya sekadar memori buat dirinya.

Mungkin sudah bosan dengan orang lain yang sering mempertikaikan dan mengatur hidupnya, Elfira berkata beliau mempunyai hak untuk memuat naik apa saja yang disukai di akaun Instagramnya.

Sejak kontroversi putus tunang sebelum ini, memang jarang nampak Elfira memuat naik perkembangan peribadi di media sosial. Malah majlis pertunangan baru-baru ini juga dibuat secara tertutup.

Mungkin peristiwa lalu membuatkan Elfira sudah trauma untuk terlalu terbuka berkongsi kisah peribadi. Apa salahnya kalau memperkenalkan bakal suami pun, barulah orang kenal supaya tidak ada yang curi kan! (rtky/w)


Eina Azman, Suami Bantu Dua Beradik Ekzema

Berat mata memandang, berat lagi bahu memikul, itulah yang diungkapkan oleh Eina Azman apabila berpeluang membantu dua beradik yang menghidap penyakit kulit serius, bertemu pakar untuk pemeriksaan.

“Alhamdulillah, atas persetujuan ibu mereka, saya dapat membawa mereka bertemu pakar kulit di sebuah klinik swasta untuk pemeriksaan lanjut. Doktor memaklumkan, mereka berpeluang untuk pulih, namun memakan sedikit masa”

“Kami juga bersedia menghulurkan bantuan setiap bulan bagi meringankan beban keluarga itu. Sebagai ibu yang mempunyai sepasang anak yang sedang membesar, saya sebak melihat penderitaan dua beradik itu”

“Tidak dapat saya bayangkan jika berada dalam situasi mereka. Itu yang menggerakkan hati saya untuk membantu. Saya difahamkan, ibu kanak-kanak itu turut menghidap ekzema, selain penglihatannya kurang jelas,” katanya.

Sebagai seorang ibu kepada anak kembar, hatinya tersentuh melihat penderitaan yang ditanggung Lela Safiya, 2, dan Muhammad Nayl Safiy, enam bulan. Selepas berbincang dengan suami, mereka sepakat untuk membantu.

Murni sungguh hati Eina dan suami membantu meringan beban mereka yang dalam kesusahan. Harapnya usaha Eina dapat dicontohi oleh orang lain juga yang berkemampuan untuk menolong mereka yang memerlukan. (rtky/w)


“Kalau Allah Dah Satukan, Saya Aminkan”

Biarpun status hubungan mereka kini hanya sebagai kawan sahaja, Kamal Adli tidak menolak jika dijodohkan dengan Emma Maembong. Kamal memberitahu, meskipun tiada lagi ikatan cinta antara mereka, namun mereka masih lagi berhubung seperti biasa.

Ujar Kamal lagi, buat masa ini masing-masing membawa haluan sendiri dan memikirkan tentang kesilapan dalam hubungan yang terjalin sebelum ini. Kamal juga mengakui dia masih lagi single dan belum lagi mempunyai teman pengganti .

“Mungkin ada perkara yang macam tak menjadi. Andai ada jodoh ALLAH tetapkan dengan dia, susah atau jauh, kalau ALLAH dah satukan, saya aminkan perkara itu. Saya hanya boleh berdoa dan tidak menolak dijodohkan dengan dia.

“Cuma dalam keadaan sekarang ini mungkin masing-masing tengah fikir fasal kesilapan atau buat haluan sendiri dahulu. Pun begitu kami masih berhubung macam biasa. Bahkan saya pun tak ada siapa-siapa dan tak silap saya begitu juga dengan dia,” ujarnya.

Dalam pada itu, Kamal memberitahu apa yang sebenarnya berlaku antara mereka biarlah menjadi rahsia antara mereka berdua dan turut meminta peminat untuk mendoakan yang baik-baik.

“Kami masing-masing tak letakkan harapan sebab tak mahu nanti sama-sama sakit balik. Lagipun, usia kami juga dah meningkat. Kalau ada apa-apa berlaku hanya kami berdua sahaja yang faham dan tak dedahkan cerita yang sebenarnya berlaku.

“Kalau tiada jodoh saya doa yang baik-baik sahaja dan saya nak orang ramai pun turut mendoakan yang sama,” katanya lagi.


“Adakah Dengan Melutut Baru Dia Akan Maafkan Kami?”

Beberapa hari lalu, Izzue Islam mengumumkan dia menarik diri daripada kumpulan Forteen kerana tidak lagi ada persefahaman antara mereka. Malah Izzue juga mendedahkan sering dipulaukan oleh anggota lain dan itu merupakan salah satu sebab dia mahu mengundurkan diri.

Bagaimanapun, kumpulan Forteen menjelaskan apa yang berlaku hanyalah salah faham kecil, berkaitan isu pertukaran lagu tanpa perbincangan yang membuatkan Izzue terkejut dan berkecil hati.

Menurut One, yang mewakili ahli kumpulan Forteen berkata dia sudah meminta maaf dan cuba untuk berbincang dengan Izzue namun tidak diberikan peluang. Kata One lagi, dia juga cuba memujuk Izzue supaya memikirkan semula keputusan mahu keluar dari Forteen namun tidak diendahkan.

“Perkara ini boleh dibawa berbincang. Saya siap cakap dengan nada yang lembut dan meminta maaf, tetapi dia memberi isyarat tangan tanda menolak.

“Sedih? Sudah kering air mata saya. Selalunya kalau timbul sesuatu isu, kami akan beri ruang seketika, seterusnya berbincang. Tetapi, kali ini lain pula jadinya.

“Bagi saya, semua ini berpunca daripada ego dan saya sudah memohon maaf. Terfikir juga, adakah dengan melutut baru dia akan maafkan kami?” katanya.

Menurut One, mereka sudah bersama selama tujuh tahun dan sangat sayangkan kumpulan Forteen. Sebelum ini apa jua masalah mereka akan hadapi bersama dan berbincang, tetapi kali ini tiada perbincangan antara mereka berempat sebelum pengumuman untuk menarik diri itu dibuat.


"Hanya Salah Faham Kecil Saja Dengan Izzue Islam"

Menerusi satu sidang media diadakan, kumpulan Forteen menafikan pihaknya memulaukan salah seorang anggota kumpulan mereka, Izzue Islam. Menurut mereka, apa yang berlaku hanyalah salah faham kecil mengenai permilihan lagu.

Ariz yang mewakili ahli kumpulan Forteen berkata, tindakan Izzue hingga mahu menarik diri dari kumpulan mereka membuatkan mereka terkejut kerana ianya berpunca dengan salah faham kecil sahaja.

“Kami agak terkejut dia keluarkan kenyataan dipulaukan oleh anggota yang lain sedangkan kami tidak diberikan ruang untuk bercakap. Masalah yang dihadapi tidak besar mana, mungkin dia salah faham mengenai pemilihan lagu di ‘Gegar Vaganza Party Road to Finale’”

“Dia beranggapan kami tidak mendengar pendapatnya tentang pemilihan lagu dan belum sempat kami nak kata apa-apa mengenai lagu yang dipilih, dia terus mendiamkan diri dan tiga hari selepas itu dia buat keputusan untuk mengundurkan diri,” jelas mereka.

Menurut Ariz, sudah tujuh tahun mereka bersama dan sentiasa berbincang tentang masalah yang dihadapi, tetapi jelasnya kali ini tiada perbincangan langsung dari pihak Izzue tentang keputusannya untuk menarik diri. (rtky/w)


"Sudah 8 Tahun Saya Seorang Saja, Cukuplah"

Selepas ‘kekecohan’ yang tercetus akibat meninggalkan komen bebaur sindiran kepada suami, Alyah menjelaskan tidak berniat untuk mengaibkan suami, cuma sudah penat seorang diri menjawab persoalan rumah tangga selama 8 tahun.

“Saya anggarkan 2 hari Lepas adalah hari terburuk saya untuk sepanjang tahun ini. Sebelum saya turunkan komen saya di ig dia saya dah tahu apa akibatnya. Dan saya sangat pasti dengan apa yang saya buat”

“Saya tiada niat untuk mengaibkan sesiapa. Dan kejadian ini tidak terjadi pada setiap hari. Saya Percaya ini juga gerak Dari Allah swt bagi mengingatkan saya juga dia dan mungkin kami terleka dengan Ego dan sifat sering menyalahkan”

“Selama 8 tahun hanya saya saja yang menjawab segala persoalan mengenai rumahtangga saya. Dan hari ini saya ingin memberitahu yang saya tidak akan lagi menjawab soalan, terpulang kepada kamu ingin mentafsirkan apa,” tulisnya.

Jelas Alyah, beliau menyedari akibat terhadap tindakannya yang terbuka mendedahkan pergolakkan rumah tangga dan menerima sebarang kemungkinan. Alyah juga tegas enggan lagi memberikan komen mengenainya lagi.

Dalam masa yang sama Alyah turut memohon maaf di atas tindakannya andai membuatkan mana-mana pihak terguris dan mengecewakan sesiapa. Lagikan lidah sendiri tergigit, ini kan pula hubungan suami isteri, harap Alyah tabah. (rtky/w)


“Kalau Jodoh Mat Despatch Pun, Ruhainies Akan Cinta Seikhlas Hati”

Tidak lagi berahsia mengenai status hubungannya bersama kekasih, baru-baru ini pelakon cantik Ruhainies mendedahkan dia sudah menerima lamaran Mr. E yang juga merupakan seorang ahli perniagaan yang menetap di London.

Rata-rata peminatnya gembira mendengar perkhabaran tersebut, namun masih ada segelintir netizen mengatakan Ruhainies memilih jejaka tersebut hanya kerana harta dan kekayaannya.

Bagaimanapun, kekasihnya yang menggunakan akaun Instagram bernama Elffjohan membalas komen negatif dari netizen itu dengan mengatakan soal hati tidak ada kena mengena dengan pekerjaan dan rupa paras seseorang.

Mr. E juga menyatakan, jika dijodohkan dengan lelaki yang berkerja sebagai mat despatch sekalipun, Ruhainies akan tetap mencintai lelaki tersebut dengan seikhlas hati. Ujarnya lagi, Ruhainies mencintainya kerana dirinya dan bukan kerana harta.

Dalam masa sama, Ruhainies turut membalas komen tersebut dengan mengatakan dia menerima sesiapa pun jika itu adalah jodoh yang ditentukan oleh Allah.


Zayn Malik Mengaku Bukan Lagi Seorang Muslim

Baru-baru ini, penyanyi terkenal Zayn Malik telah mencetuskan kemarahan umat Islam dan menjadi perhatian dunia apabila dia membuat pengakuan bahawa dirinya bukan lagi seorang Muslim.

Memetik laporan Independent.Uk, bekas ahli kumpulan One Direction itu mendedahkan perkara tersebut dalam satu temubualnya bersama majalah fesyen terkemuka menyatakan bahawa dia tidak mempercayai “mana-mana” agama.

“Saya tidak mengaku sebagai seorang Muslim. Saya percaya agama dan kepercayaan seseorang itu adalah antara diri mereka sendiri mengikut amalan yang diamalkan.”

Dalam temubual tersebut, Malik yang dibesarkan oleh ibu bapanya yang beragama Islam mengakui bahawa dia tidak lagi menjalankan amalan agama, termasuk solat lima waktu dan tidak percaya memakan daging yang telah dibacakan doa (proses penyembelihan).

“Saya tidak percaya anda perlu makan daging tertentu yang telah didoakan dengan cara tertentu, saya tidak percaya anda perlu berdoa dalam bahasa tertentu lima kali sehari. Saya tak percaya apa-apa. Saya hanya percaya jika anda seorang yang baik semuanya akan jadi baik.”

“Saya hanya mengikut apa yang saya percaya kepada diri saya sendiri sahaja, ia membuatkan kehidupan saya menjadi lebih baik.

Bagaimanapun, kenyataan Zayn itu dikecam teruk dan membuatkan ramai peminat terutamanya yang beragama Islam berasa kecewa. Ada yang mengatakan kenyataan Malik itu seolah-olah ‘mengejek’ amalan orang Muslim.

Tidak kurang juga ada yang berpendapat, kenyataan berani Malik itu sangat bahaya kerana boleh membuatkan ramai anak muda beragama Islam untuk memilih kebebasan beragama.


“Bukan Pertama Kali Ahli Forteen Lain Pulaukan Saya”

Selepas membuat keputusan untuk keluar dari kumpulan Forteen, Izzue Islam mendedahkan yang beliau sering dipulaukan oleh ahli kumpulan yang lain dan itu merupakan salah satu sebab beliau mahu membawa haluan sendiri.

Izzue Islam turut mendakwa yang Forteen mengadakan sidang media hari ini tanpa memaklumkan apa apa kepada dirinya dan sidang media itu difahamkan untuk menjawab isu pelakon dan penyanyi ini yang menarik diri.

“Tempoh hari, ketika berada di final musim kelima Gegar Vaganza (GV5), mereka buat saya macam tak wujud. Usahkan tegur, bersalam pun tidak sedangkan dengan orang lain boleh pula mereka bercakap seperti biasa”

“Saya faham, adalah normal dalam sesebuah kumpulan berselisih pendapat, cuma andai tiada lagi persefahaman hingga tidak bercakap, lebih baik saya berundur. Kalau tak (buat) sekarang, esok lusa kalau jadi (dipulaukan) lagi, saya tetap keluar,” ujar Izzue Islam.

Ahli kumpulan Forteen yang lain sebelum ini mendakwa yang Izzue Islam membuat keputusan sendiri untuk keluar tanpa berbincang dengan mereka terlebih dahulu. (rtky/m)


“Saya Tiada Masalah Menyanyi Dengan Ajai, Suami Izinkan”

Baru-baru ini, penyanyi Nourul Wahab ada berkongsikan mesej dari seorang peminat yang rindukan gandingannya bersama Ajai di atas pentas selepas menonton persembahan Ajai bersama Dia Fadilla di konsert Gegar Vaganza, Ahad lalu.

Menerusi posting yang dimuat naik di Instagram, Nourul memberitahu dia tidak mempunyai masalah untuk berkongsi pentas dengan Ajai atas dasar profesional sekiranya ada peluang dan menyifatkan gandingan mereka sebelum ini adalah salah satu bab dalam kehidupan mereka.

Ujar Nourul lagi, suaminya Eric Daniel Depp sudah lama memberi keizinan sekiranya dia ingin berduet atau mengadakan persembahan istimewa dengan Ajai.

“Kepada semua peminat, saya langsung tiada masalah mengadakan persembahan dengan satu-satunya insan seperti Mr. Ajai.

“Malah suami saya sendiri memberikan kebenaran lama dulu berdasarkan profesionalism dan duet di antara kami adalah salah satu bab dalam kehidupan kami.

“Saya okay untuk menyanyi atau membuat persembahan istimewa dengan Mr. Ajai andai semuanya baik-baik belaka. Yang baik itu semuanya daripada Allah. Mudah-mudahan ada rezeki kalian untuk melihat semula kami menyanyi duet. Amin,” tulisnya lagi.


Netizen Samakan Wajah Aliff Syukri Mirip Pelakon Kacak Thailand

Sejak kebelakangan ini nama usahawan kosmetik Datuk Aliff Syukri menjadi perhatian ramai ekoran kontroversi melanda dirinya. Sehinggakan ramai netizen berpendapat isu panas yang ditimbulkan oleh beliau hanya sekadar strategi pemasaran.

Nampaknya nama Aliff Syukri sekali lagi menjadi bualan warga Twitter apabila seorang pengguna yang menyamakan wajah pengasas d’Herbs itu mirip dengan seorang pelakon kacak Thailand, Sattaphong Phiangphor.

BACA: Kakak Aliff Syukri Nasihat Berhenti Taja Program TV, Berniaga Senyap Senyap

Rata-rata netizen mengakui bahawa wajah pelakon Thailand itu mempunyai persamaan dengan wajah Aliff Syukri. Ada juga netizen mengatakan pasti Aliff merasa bangga jika mengetahui wajahnya persis pelakon tersebut.

Tidak kurang juga ada yang tidak boleh menerima wajah kedua-kedua mereka seiras. Namun ada berpendapat wajah pelakon Thailand itu lebih kacak dari Aliff Syukri.

Apa pun, memang tidak dapat dinafikan wajah mereka seiras. Betul apa yang dikatakan orang dulu-dulu, dalam dunia ini ada tujuh orang yang berwajah sama.


"Saya Enggan Panjangkan Lagi, Itu Urusan Dia & Tuhan"

Mengakui kerana berang dengan fitnah yang dilemparkan Datuk Seri Vida membuatkan Nabil Ahmad membuka mulut soal hutang yang tertunggak. Namun Nabil menyesal dengan tindakan itu kerana secara tidak langsung memberikan promosi percuma buat usahawan itu.

Menurut Nabil, beliau terkejut apabila Vida mengambil kesempatan dengan mengajak orang ramai menyertai kelas perniagaan yang dikendalinya selepas menimbulkan fitnah ke atas dirinya di dalam sebuah program.

“Saya menyesal membuka mulut mengenai hal (hutang) kerana dia menggunakan peluang itu mengajak orang menyertai kelas yang dikendalikannya. Tidak sangka, dia menggunakan kesempatan ini untuk mendapatkan publisiti secara mudah, tanpa perlu mengeluarkan duit”

“Sudah dua tahun sebenarnya saya berusaha meminta dia membayar hutang berjumlah RM30,000, namun tidak diendahkan olehnya. Saya enggan lagi memanjangkan perkara ini kerana bagi saya, urusan kami sudah selesai. Selebihnya urusan dirinya dengan Tuhan,” jelasnya.

Terdahulu Vida dalam sebuah entri mendakwa Nabil dan rakan pengacara, Jihan Muse tidak menegurnya ketika menghadiri acara hiburan kelmarin. Berang dengan fitnah itu Nabil membangkitkan soal hutang yang belum dibayar Vida.

Bagaimanapun dalam satu kenyataan lain, Vida menafikan ada mempunyai sebarang hutang dengan pengacara itu. Makin berpusing pula kontroversi diantara mereka ini, harapnya dapat diselesaikan dengan baik. (rtky/w)


"Untunglah Dapat Tunang Kacak"

Setelah sekian lama Elfira Loy berteka-teki dengan wajah bakal suaminya, kini nampaknya Elfira lebih senang berkongsi wajah tunangnya, Faris Anuar di laman sosial. Dengarnya ramai tak keruan melihat kekacakkan wajahnya!

Menerusi Instagram, Elfira memuat sekeping gambar beliau bersama Faris meluangkan masa bersama. Selain wajah tampan Faris, ramai menyukai pasangan selebriti yang baru selamat bertunang ini.

Selain itu ada juga mendakwa wajah pasangan ini seiras dan mendoakan jodoh mereka ke jinjang pelamin dan berkekalan. Ramai juga beranggapan Elfira seorang gadis yang bertuah memiliki lelaki kacak dan kaya seperti Faris.

Bagaimanapun masih ramai cuba mengaitkan bekas kekasih Elfira, Sufian Suhaimi dalam ruangan komen. Selain sindiran lagu Di Matamu, ada juga bertanyakan pasangan itu sudah menaiki helikopter atau belum.

Apapun tumpang gembira kami melihat Elfira yang kini kembali bahagia bersama teman baru. Semoga jodoh kalian panjang hingga ke jinjang pelamin nanti! (rtky/w)


Alyah Luah Penat Pura-Pura Bahagia Berkahwin

Tiada angin tiada ribut, tindakan Alyah meninggalkan komen berbaur sindirian di Instagram suaminya, Ramli MS menimbulkan tanda tanya mengenai keadaan rumah tangga pasangan tersebut, yang seolah sedang bergolak.

Video menyaksikan Jihan Muse dan Nabil Ahmad ‘menyembah’ Tok Ram sempena hari jadinya membuatkan Alyah menulis, sambutan seperti itulah yang digemarinya suaminya, dan bukan bacaan Al-Quran yang dibuatnya di rumah.

“Macam ni la yang dia suka. Sambutan birthday macam ni la yang dia nak. Kalau kita buat bacaan al-Quran kat rumah dia panas duduk kejap je, terus nak keluar main snuker,” sindir Alyah kepada suaminya.

Bagaimanapun komen Alyah itu mendapat pelbagai reaksi netizen, antaranya menegur penyanyi itu supaya tidak mengaibkan suami. Namun Alyah yang berang terus membalas komen individu tersebut dan berbalah.

Terdahulu luahan Alyah di Instastory telah menarik perhatian netizen apabila penyanyi itu meluahkan rasa penat berpura-pura bahagia depan orang ramai. Harapnya Alyah dan Tok Ram dapat selesaikan isu ini di rumah. (rtky/w)


Amelina Terkilan Dengan Hinaan Pereka Fesyen

Pemenang tempat ke-4 Gegar Vaganza Musim ke-5 (GV5), Amelina atau lebih mesra dipanggil Kak Long mengakui sedikit terkilan dengan kontroversi melibatkan dirinya yang didakwa enggan memakai busana rekaan Razman Razmi yang dibuat khas untuk dirinya.

Kenyataan yang dilemparkan pereka fesyen itu, jelasnya adalah kerana berpunca daripada salah faham di antara mereka.

“Semua ini berlaku kerana salah faham. Dia merajuk secara tiba-tiba lalu mengeluarkan kenyataan di media sosial. Saya pada mulanya memang tidak tahu pun yang dia ada keluarkan kenyataan itu”

“Dia terasa hati sampai keluar kata-kata penghinaan kepada saya dan pihak pengurusan”

“Sepatutnya dia fikir dahulu sebelum keluar kenyataan. Kalau dia sentap pasal baju, saya tak kisah dia cerita pasal baju sahaja. Ini tidak, dia tulis cakap saya sendu, kecil hati saya.

“Sepanjang berada dalam industri saya tak pernah busuk hati dan buat jahat dengan orang,” katanya selepas selesai sahaja Konsert Akhir GV5.

Dalam pada itu, Amelina turut berkata tidak ada sebarang perjanjian atau kontrak yang memerlukan dirinya untuk menggayakan busana dari Razman Razmi sahaja, malah dia bebas serta berhak untuk memilih mana-mana pereka fesyen tempatan yang lain”

“Tiada sebarang kontrak, sebaliknya atas dasar kawan-kawan.Bagi saya, bukan saya perlu minta maaf pada dia. Tapi saya patut minta maaf pada rakan-rakan pereka lain yang satu masa dulu saya tidak dikenali, mereka sanggup buat baju untuk saya”

“Disebabkan saya nak bagi peluang kepada Razman Razmi, saya terpaksa tidak memakai baju rekaan pereka-pereka lain. Bila kita dah bagi peluang, dia pula keluar kenyataan macam ini”

“Memang saya dah target nak selesaikan isu ini selepas habis GV5. Kalau dapat diselesaikan secara baik, Alhamdulillah, kalau tak, kita pergi kepada jalan yang sebetulnya (muka pengadilan),” katanya lagi. (rtky/m)


“Saya Memang Rancang Nak Kahwini Dia Tapi … “

Selepas berakhirnya konsert final Gegar Vaganza 5, Zamani mendedahkan yang beliau kini sedang menghidapi penyakit Skoliosis yang mengakibatkan tulang belakang membengkok.

Selain itu, penyanyi tersebut juga mendedahkan yang beliau kini sedang bercinta dengan seorang wanita yang dikenali sejak lima tahun lalu dan ada niat untuk mendirikan rumahtangga.

“Sejak menghidapi penyakit ini, saya tidak boleh berdiri lama ketika buat persembahan dan nak tarik suara pun susah. Doktor pun ada cadangkan untuk menjalani pembedahan tapi bila diterangkan yang saya mungkin lumpuh, jadi saya tak mahu lakukan”

“Jadi sebab itu saya mahu memberi tumpuan untuk baikkan dulu tulang belakang dan selepas itu barulah fikirkan untuk mendirikan rumah tangga,” ujarnya.

Zamani turut mengatakan yang beliau bukan tidak mahu mendedahkan siapa gerangan wanita bertuah itu tetapi lebih kepada berhati hati jika apa yang dirancang tidak menjadi.

“Sekarang ini bagi saya di bahagian saya tidak ada masalah, cuma saya risau keluarga tak boleh terima. Tapi kalau saya ke peringkat seterusnya saya akan maklumkan pada semua,” tambah Zamani lagi. (rtky/m)


“Saya Tak Tahu Hutang Apa Yang Nabil Ahmad Tuntut”

Baru baru ini kecoh apabila usahawan terkenal, Dato’ Seri Vida (DSV) memaklumkan yang pengacara Gegar Vaganza 5 iaitu Nabil Ahmad tidak bertegur sapa dengan dirinya ketika berlangsung pentas akhir program tersebut.

Dan dalam video yang dikeluarkan semalam, Nabil Ahmad telah mendakwa semua itu sebagai fitnah selain menuntut bayaran hutang yang sudah dua tahun tertunggak.

“Saya rasa tak ada apa hutang pun dengan dia. Saya pun tak tahu projek apa yang dimaksudkan. Bila saya cakap dia dan Jihan tak tegur saya, tiba-tiba dia cakap saya ada hutang pula. Terkejut juga saya,” ujar DSV kepada media.

Nabil Ahmad dalam satu kenyataan tetap menegaskan yang DSV berhutang puluhan ribu ringgit terhadap dirinya dan fitnha yang dilemparkan semalam membuatkan beliau mahu menuntut hutang yang tertunggak itu.

“Ya, dia masih belum bayar hutang saya yang mencecah puluhan ribu ringgit sejak dua tahun lalu. Ia projek dan kerjasama antara kami sebelum ini. Dah lama saya tunggu”

“Sejujurnya, saya tak heran sangat tentang duit itu tapi saya geram apabila dia fitnah kata saya tak tegur dia masa di Konsert Akhir Gegar Vaganza 5″

“Sebab itu saya tinggalkan komen isu hutang itu di video Instagramnya, selama ini saya tak pernah kisah tentang hal itu,” ujar Nabil Ahmad. (rtky/m)


Ziana Zain Mohon Maaf Hina Mahkamah

Penyanyi Ziana Zain membuat permohonan maaf selepas didapati bersalah oleh Mahkamah Majistret Shah Alam, hari ini kerana menghina mahkamah dengan memberikan kenyataan kepada pihak media berhubung kes penderaan anaknya melibatkan bekas suami, Armin Zaharin.

Ziana didakwa mengeluarkan beberapa kenyataan dalam sidang akhbar dan temubual di majalah InTrend keluaran Jun lalu berhubung kes dera membabitkan seorang anaknya.

Dalam permohonan maafnya itu, Ziana memberitahu dia tidak berniat untuk menghina mahkamah dan berjanji tidak akan mengulangi perbuatan itu.

“Terima kasih atas peluang diberikan kepada saya. Saya tidak berniat untuk menghina mahkamah dan kenyataan dikeluarkan lebih kepada personal matter (hal peribadi) saya. Saya memohon maaf kepada mahkamah. Saya juga berjanji tidak akan mengulangi perbuatan itu,” katanya.

Ziana yang ditemani adiknya, penyanyi Anuar Zain membuat permohonan maaf itu di hadapan Majistret, Raja Noor Adilla Raja Mahyaldin.

Raja Noor Adilla dalam keputusannya menerima permohonan dibuat pihak pemohon iaitu Armin terhadap penghina (Ziana) selepas mendapati wujud keraguan munasabah terhadap kes itu.

Mahkamah menerima permohonan maaf tersebut dengan satu amaran iaitu tidak dibenarkan mengeluarkan sebarang kenyataan sepanjang kes perbicaraan berjalan.

Pada Mac lalu, Armin Zaharin didakwa dengan sengaja menyebabkan luka dan lebam pada anak lelaki mereka berusia sembilan tahun menggunakan rotan. Bagaimanapun, Armin mengaku tidak bersalah terhadap kes yang didakwa.

Pada Julai lalu, Ziana sah bercerai talak satu dengan Armin di Mahkamah Rendah Syariah Shah Alam.


"Sudah-Sudahlah Menaja, Berniaga Senyap-Senyap Saja"

Cubit peha kiri, peha kanan turut sama terasa. Begitulah dengan kakak kepada Datuk Aliff Syukri, Noorhayati Kamarzaman juga pengasas produk, Sendayu Tinggi yang bersimpati dengan nasib adiknya yang sering dikecam.

Menerusi Instagram, Yatie menasihati Aliff supanya tidak lagi menaja program TV dan hanya berniaga senyap-senyap. Tambah Yatie, walaupun mereka ada cara tersendiri dalam berniaga, tapi hatinya sakit melihat orang mengecam adiknya.

Turut bersimpati dengan kontroversi melanda Aliff, para peminat yang menyokong nasihat adiknya dan menganggap nasihat itu sebagai tanda kasih sayang seorang kakak yang tidak sampai hati melihat kesusahan adik.

Ramai juga memberikan pendapat tersendiri, mengenai kekayaan Aliff yang sudah tiada bandingnya dan tidak perlu terkejar-kejar menaja program bagi meraih publisiti serta memperkenalkan produk-produknya lagi.

Air dicincang tidak akan putus, sama seperti kasih sayang sesama adik beradik. Harapnya Aliff mendengar nasihat yang diberikan oleh kakak tersayang. Mungkin ada hikmahnya apa yang terjadi ini. (rtky/w)


"Memang Sakit Tapi Saya Kena Kuat"

Menyepi seketika daripada media sosial, Elyana kembali berkongsi keadaannya yang terkini. Kongsi Elyana, beliau baru saja selesai rawatan radioterapi, meskipun sakit namun beliau harus kuat mengharunginya.

“Pada awalnya saya kena buat 10 kali radioterapi. Tetapi selepas habis, doktor nak tambah lima kali lagi. Namun, melihat tindak balas baik ubat radiotertapi dengan badan saya, jadi doktor kurangkan kepada dua kali”

“Memandangkan saya jenis tak ikut betul-betul, saya hanya buat sekali saja. Keseluruhan saya kena 11 kali radioterapi. Memang sakit. Cuma kalau dibandingkan kimoterapi lebih perit, radioterapi saya masih boleh sabar”

“Habis saja rawatan ini, mulut penuh ulser hingga susah nak makan dan minum. Malah, sepanjang rawatan ini, kulit saya terbakar, hitam, kusam, berjerawat dan rambut gugur. Pendek kata memang teruk,” kongsinya.

Menurut Elyana, sejak melakukan rawatan itu juga kesihatannya tidak menentu menyebabkan beliau terpaksa berehat seketika daripada media sosial. Pun begitu Elyana mengucapkan terima kasih buat peminat yang mendoakannya.

Sebak mendengar rintihan dan perkongsian Elyana menjalani rawatan radioterapi. Mungkin ini bahagian Elyana diduga diatas dunia ini. Semoga Elyana terus kuat melawan penyakit kanser itu. (rtky/w)


“Jangan Suka Hati Fitnah, Hutang Kami Bila Nak Bayar?”

Dalam kesibukan Aliff Syukri meluahkan perasaan tentang layanan yang diterima ketika berlangsungnya pentas akhir Gegar Vaganza 5 malam tadi, rakan beliau turut tampil memberikan pandangan tersendiri dalam isu ini.

Dalam video terbaru menerusi Instagram, Dato’ Seri Vida turut meluahkan rasa tidak puas hati dengan keadaan yang berlaku selain memberi bayangan yang beliau turut menerima layanan yang sama ketika menjadi penaja.

“Saya datang untuk menyokong penaja namun di mana kedudukan penaja? Di tapak kaki je …,” ujar DSV dalam video tersebut.

Pengacara bersama Gegar Vaganza 5, Nabil Ahmad turut meninggalkan komen di video tersebut mengatakan mereka difitnah dalam isu ini dan turut menuntut hutang bayaran yang khabarnya sudah dua tahun tertunggak.

Pelbagai komen dilontarkan buat DSV, Aliff Syukri dan pihak Astro sendiri yang mana masing masing mempunyai pandangan tersendiri tentang isu ini. Nampaknya ada kemungkinan pihak pihak ini tidak akan bekerjasama dalam masa terdekat, kan? (rtky/m)


Berdepan Risiko Lumpuh, Zamani Tangguh Bedah

Ini mungkin berita mengejutkan buat peminat Zamani apabila penyanyi lagenda itu mendedahkan penyakit Skoliosis iaitu tulang belakang melengkung yang dialaminya perlu dibedah segera.

Bagaimanapun, Zamani memberitahu bimbang berdepan risiko lumpuh membuatkan beliau menangguhkan pembedahan tersebut. Kata Zamani lagi, beliau sudah bertahun menderita sakit tulang belakang dan bergantung sepenuhnya dengan ubat tahan sakit.

BACA: Zamani Akur Ramai Pertikai, Tak Puas Hati Mara Ke Final GV5

“Sudah lama saya menderita sakit tulang belakang iaitu sejak mengikuti program pemulihan di Persatuan Pengasih Malaysia (Pengasih). Sekarang saya hanya bergantung kepada ubat tahan sakit. Ini kerana saya belum ada masa untuk menjalani pembedahan.

“Doktor sarankan saya dibedah tetapi risiko selepas itu membuatkan saya takut. Ini kerana doktor beritahu peratusan untuk saya berkerusi roda selepas dibedah sangat tinggi,” katanya kepada BH Online.

Dalam pada itu Zamani berkata, ramai rakan-rakan artis menasihatinya untuk mendapatkan rawatan sepenuhnya namun terpaksa ditangguhkan kerana kekangan masa. Ujar Zamani lagi, duit kemenangannya itu akan digunakan untuk menjalani rawatan sakit tulang belakang.

“Abang Jamal pernah bercadang membawa saya menjalani rawatan akupuntur. Tetapi saya sibuk dengan persembahan dan komitmen dengan GV5. Tetapi sekarang, saya fikir apabila sudah sampai ke tahap mengganggu kerja, saya kena buat rawatan.

“Insya-Allah dengan duit kemenangan ini, saya akan buat rawatan. Saya diberitahu tulang belakang saya yang sudah membengkok seperti huruf ‘S’,” katanya.


"Jangan Layan Seperti Budak Sekolah, Saya Taja Berjuta Kot"

Semalam di pentas akhir Gegar Vanganza, Datuk Aliff Syukri telah membuat kemunculan semula dengan menyanyikan lagu terbarunya, Biar Apa Orang Kata. Tapi hari ini Aliff meluahkan rasa kecewa terhadap stesen penyiaran tersebut.

jgn layan saya mcm budak sekolah sy bayar berjuta2 kot?? . . kalau sy tahu jadi tadi jadi mcm ni saya tak akan gi #gegarvaganza2018 dan tak payah yanyi lagi bagus .. sy mohon maaf kat @datoserivida , @datosrisalmahismail @zoeyrahman dan @kakgirlsebenar yg dtg jauh2 tadi septutnya mereka join sekali menari tpi berlaku perkara yg sy tak rancang dan tak tahu apa motif mereka nak aibkan saya?? sy rasa mcm mereka buat saya mcm budak sekolah? kalau mana yg nak tngok full song #biarapaorgkata lagu ciptaan @edryabdhalim ni dah relase di youtube baru je tadi di tv terlajaklaris yg sy buat khas utk mereka yakin diri dan happy walapun sebanrya saya tak happy?

A post shared by  Ohabangkosmetik (@aliffsyukriterlajaklaris) on Nov 18, 2018 at 5:49am PST

Dalam video yang dimuat naik ke Instagram, Aliff meluahkan rasa sedih dan kecewa terhadap Astro kerana lagu baru yang sepatutnya dinyanyikan separuh, dihentikan secara tiba-tiba beberapa minit selepas dimainkan.

Bukan itu sahaja, Aliff turut berasa malu dengan tetamu jemputan seperti Datuk Seri Vida, Zoey Rahman dan beberapa lagi, yang sepatutnya keluar ke pentas menyanyi bersama, namun tidak dapat berbuat demikian.

Dalam masa yang sama, Aliff juga turut meminta maaf kepada DSV dan beberapa nama lain kerana datang jauh ke pentas akhir GV namun rancangan yang dirancang tidak dapat dilaksanankan kerana nyanyiannya yang dipotong.

Rata-rata peminat juga turut menyokong kenyataan Aliff selain menyedari usahawan itu dipinggirkan. Turut memberikan komen, isteri Aliff, Datin Shahida yang turut kecewa dengan layanan diberikan kepada suaminya. (rtky/w)


"Jangan Tunggu Lama-Lama"- Jejai

Berita pertunangan Fasha Sandha bukan saja menggembirakan peminat, malah bekas suami, Jejai juga turut mendedikasikan ucapan buat Fasha. Selain ucapan tahniah, Jejai juga mendoakan kebahagiaan pasangan ini.

Menerusi Instagram, Jejai memuat naik beberapa gambar di sekitar majlis pertunangan Fasha, berserta dengan ucapan dan doa buat pasangan ini. Ramai memuji sikap rendah diri Jejai yang dilihat move on dengan kisah silam.

Kalau dilihat hubungan Fasha dan Jejai juga kini semakin baik. Selain itu ada juga mendoakan Jejai turut akan mendapat jodoh dengan segera selepas kedua bekas isterinya, Fasha dan Nora Danish sudah bernikah lain.

Dalam ucapan itu, Jejai juga sempat bergurau dan memberi bayangan kepada Fasha dan Aidil Aziz supaya tidak memanjangkan tali pertunangan menunggu terlalu lama untuk melangsungkan majlis pernikahan.

Fasha sebelum ini pernah mendirikan rumah tangga bersama Jejai pada 27 April 2012 sebelum bercerai pada 20 Januari 2016. Hasil perkahwinan itu, mereka dikurniakan dua cahaya mata iaitu, Putra Rayfal dan Putri Raysha Jemyma. (rtky/w)


Raja Ilya Nikah Ahli Perniagaan Di Australia Bulan Depan

Baru sahaja memberitahu berita lamaran yang diterimanya, kini Raja Ilya berkongsi tarikh pernikahannya pada 23 Disember nanti yang bakal diadakan di kediaman keluarga bakal suami di Perth, Australia.

Kongsi Ilya, pada awalnya mereka merancang untuk berkahwin dalam masa dua tahun lagi, namun mempercepatkannya. Malah persiapan majlis juga dilakukan sepenuhnya oleh pihak keluarga lelaki di Australia.

“Kemudian, kami berubah fikiran mahu berkahwin dalam tempoh setahun. Bagaimanapun, apabila memikirkan semula, tiada sebab untuk kami menangguhkannya. Bakal suami mahu mempercepatkan perkahwinan”

“Kami sudah lama bersedia, usia pun bukan muda lagi, jadi untuk apa kami tunggu lama? Bagaimanapun, keputusan berkahwin bukan dilakukan secara tergesa-gesa. Kami sudah membuat perancangan sejak beberapa bulan lalu”

“Ketika ini, saya dan bakal suami lebih teruja apabila majlis pernikahan hanya tinggal lebih kurang sebulan lagi. Segala persiapan diuruskan bakal suami dan keluarganya,” jelasnya kepada Berita Harian Online.

Majlis resepsi bagi pasangan ini akan turut diadakan, namun Ilya dan pasangan akan melangsungkan majlis resepsi di Perth terlebih dahulu dan kemudian Malaysia pada tahun depan. Tahniah buat pasangan ini! (rtky/w)


"Aidil Aziz Pandai Ambil Hati Anak-Anak Saya"

Selamat mengikat tali pertunangan bersama Aidil Aziz semalam, Fasha Sandha mengakui pada mulanya bimbang untuk menerima lamaran Aidil namun melihatkan layanan beliau pada anak-anak membuat hatinya terbuka.

“Saya sebenarnya khuatir dan dilema untuk menerima lamaran Aidil pada mulanya. Namun, saya lihat kualiti yang ada dalam diri Aidil. Dia cukup akrab dengan kedua-dua anak saya dari awal saya perkenalkan mereka lagi”

“Saya tertarik kerana Aidil mengambil inisiatif mendekati anak-anak dengan meluangkan masa dan bijak mengambil hati mereka. Malah, Aidil juga pandai menghormati ibu bapa dan keluarga saya”

“Saya berharap dapat mengenali Aidil dengan lebih selepas pertunangan ini. Alhamdulillah, saya bersyukur Aidil dan keluarganya menerima saya dan anak-anak dengan baik. Saya harap pertunangan ini kekal hingga ke perkahwinan,” katanya kepada Berita Harian Online.

Majlis pertunangan yang dilangsungkan secara sederhana dan tertutup itu menyaksikan pihak Aidil menyerahkan tiga dulang hantaran dan berbalas lima dulang daripada pihak Fasha. (rtky/w)


“Menutup Aurat Bukan Hanya Sekadar Pakai Tudung”

Walaupun sudah berusia 45 tahun, pelakon Vanidah Imran masih kekal cantik, muda dan anggun.  Bagaimanapun, sebagai seorang selebriti Vanidah pasti tidak akan terlepas dengan komen dari netizen yang mempersoalkan bilakah beliau akan memakai tudung.

Ini bukan kali pertama Vanidah disoal netizen mengenai dirinya berhijab. Sebelum ini, Vanidah pernah ditanya tentang perkara itu, namun tiada jawapan balas.

Namun kali ini, komen dari seorang netizen berkaitan hal tersebut dibalas dengan tenang oleh Vanidah. Menurut Vanidah, menutup aurat bukan hanya sekadar seseorang wanita itu bertudung, tetapi banyak lagi perubahan yang perlu dilakukan dan perlu dijaga untuk menjadi seorang Muslim yang lebih baik.

Seperti yang kita tahu menutup aurat sememangnya wajib bagi wanita Islam. Apa pun, lebih baik jika kita mendoakan yang baik-baik buat Vanidah dan diharap netizen yang asyik bertanya tentang perkara tersebut berpuas hati dengan jawapan yang diberikan.


Tidak Ada Persefahaman Punca Izzue Islam Keluar Forteen

Jika anda menonton konsert akhir Gegar Vaganza semalam, pasti tertanya-tanya mengapa Nabil Ahmad menyebut persembahan Izzue Islam dan Forteen sedangkan mereka di dalam satu kumpulan.

Rupanya, di acara karpet merah akhir Gegar Vaganza, penyanyi dan pelakon Izzue Islam membuat kejutan dengan mengumumkan bahawa dia menarik diri daripada kumpulan Forteen. Izzue menjelaskan punca dia keluar dari Forteen kerana sudah tidak ada persefahaman antara mereka.

Izzue juga mengakui suaranya tidak sehebat ahli lain dan antara semua dia yang paling tidak bagus. Ujar Izzue lagi, setakat ini sahaja perjalanannya bersama Forteen dan pengumuman tersebut bukannya gimik.

“Persefahaman dah tak ada, jadi baik undur diri. Ini bukan kali pertama, ini merupakan kali kedua, jadi saya tak mahu jadi kali ketiga dan seterusnya. Cukuplah.

“Antara semua, suara saya tak sehebat mereka, saya yang paling tak bagus. Ini bukan gimik, benda ini serius, cukup sampai sini sahaja,” katanya kepada Astro Awani.

Kumpulan Forteen ditubuhkan pada tahun 2011 yang dianggotai oleh Izzue, Amer, Ariz dan One. Antara lagu hits mereka adalah Berdua Bersatu, Kita dan Dekat Tapi Jauh.